Stumm eus an 20 Mez 2016 da 10:26\n52 okted lamet , 5 vloaz zo\nStumm eus an 27 Her 2015 da 18:29 (kemmañ)\nStumm eus an 20 Mez 2016 da 10:26 (kemmañ) (dizober)\nNikdoge (kaozeal | degasadennoù)\n'''Breizh-Veur''' ([[gouezeleg Skos]]: ''Breatainn Mhòr'', [[kembraeg]]: ''Prydain Fawr'', [[kerneveureg]]: ''Breten Veur'', [[saozneg]] ''Great Britain'', [[Skoteg]] ''Great Breetain'') zo un enezenn eus [[Europa]] ar gwalarn. An hini vrasañ eo e-touez inizi Europa, hag an navet e-touez an holl inizi ar bed gant 229 335 km² enni. Gant 60 milion a annezidi<ref>Hervez sifroù ofisiel gouarnamant ar Rouantelezh Unanet [http://webarchive.nationalarchives.gov.uk/20031221023714/http://www.statistics.gov.uk/glance/default.asp], e oa, e [], 57 103 927 a annezidi e Breizh-Veur (Bro-Saoz 49 138 831; Bro-Skos 5 062 01 ; ha Kembre 2 903 085).</ref> e 2009 ez eo Breizh-Veur an trede enezenn er bed e-keñver ar boblañs, goude [[Java]] ha [[Honshu]]. Tro-dro d'an enez ez eus ur bern inizi bihan pe vras, da skouer [[Iwerzhon]] er c'hornôg hag [[Enez-Vanav]] etrezo.\n== Ekonomiezh Breizh-Veur etre 1850-1920 ==\nan 19vet kantved e voe kensakret galloud Europa war ar bed ha\ndreist-holl hini Breizh-Veur diwar astenn he zrevadennoù hag a\nanavezas ur bedeladur gentañ e fin en 19vet kantved. Ar bedeladur\nekonomikel a anavezomp hiziv a oa kroget : argerzh kresk ha\ndiorren ar redoù eskemm a-bep-seurt eo.\n=== '''Ur c'halloud greantel liammet ouzh un impalaeriezh trevadennel''' ===\nBreizh-Veur e voe ganet ar c'hentañ kemmdro greantel hag e 1850 he\ndoa lañs war he c'hevezherien. E 1870 e oa he froduadur glaou peder\ngwech pouezusoc'h evit hini Alamagn hag hini an houarn (>55%) a\noa peder gwech brasoc'h evit hini SUA. Ekonomiezh Breiz-Veur a oa an\nhini bennañ : a-drugarez d'an hentoù-houarn e teuas a-benn da\ngemer he c'hreñv war dachenn an industriezh. 40 % eus al\nliammoù hentoù-houarn bedel a oa perc'hennet ganti e 1850.\nKoumananti a reas ivez ur rouedad eskemm bedel (hentoù morel, kanol\nSuez, funoù telegrafek is-morel).\nmemes mare e kreñvaas pennadurezh Breizh-Veur a-drugarez d'he\nimpalaeriezh trevadennel a voe startaet en eil hanterenn an 19vet\nkantved. An impalaeriezh trevadennel vrasañ e oa hag a zegase\ndanvezioù ha produioù a vage arf c'hresk ekonomikel hag ar\nc'hemmdro industriel. En he vleuñvenn, an impalaeriezh\ntrevadennel-se a en em lede war ur c'hard eus gorread ar bed ha\nmuioc'h evit 450 million a annezidi a veve enni. An trevadennoù-se a\nveze kavet war an holl gevandirioù a save un impalaeriezh 'lec'h ma\nne guzhe ket an Heol hag a gemeras perzh e-barzh trec'h kenwerzhel ar\na reas kalz ar vro eus al lañs teknologel evit esporzhiañ he\nfroduioù. Evel-se e lakeas ar vag dre aezhenn da c'hounid kalz a\namzer war-vor ha da strishaat al liammoù etre an impalaeriezh hag ar\nvroadoù all : ezhomm e oa eus peder da c'hwec'h sizhunvezh evit\ntreuziñ ar meurvor Atlantel e 1830 ha dek devezh hepken e 1880. E\n1900 e oa ar Rouantelezh-Unanet an esporzherez marc'hadourezhioù\npennañ gant 14,6 % eus an esporzhioù hag an enporzherezh\npennañ ivez gant 21,4 % eus an enporzhiadennoù. Pouezañ a rae\nneuze 1/5 eus ar c'henwerzh bedel.\n=== '''Ur bennadurezh arc'hantel''' ===\nrenad ar rouanez Victoria (1837-1901) e oa Breizh-Veur mestrez war ar\nbed e-keñver an arc'hant hag e save norm ar sistem moneizel\netrevroadel. Al lur sterling a oa moneiz dave an eskemmoù. Ar City,\nkreiz arc'hantel Londrez, a deuas da vezañ an hini bouezusañ evit\nkement treuzvarc'had. Boursez Londrez eo a save merkezennoù al\nlodenn vrasañ eus an danvezioù kentañ daoust da gevezerezh\nChicago. Er redadeg-se e oa a-bouez an impalaeriezh trevadennel rak\n40 % eus postiñ arc'hant ar vro e talveze e penn-kentañ an 20\n=== '''An eskemm-frank''' ===\nmare-se a oa liammet strizh ouzh diorren fonnus ar c'henwerzh\netrevroadel. Broudet e voe adalek 1846 gant sistem an eskemm-frank a\noa bet termenet en 18vet kantved gant en ekonomour skosad Adam Smith.\nEvitañ, an nebeutañ e kemer perzh ar Stad er vuhez ekonomikel dre\nal lezennoù, ar yac'hañ eo an ekonomiezh. Al liammoù ekonomikel-se\nne voent ket aozet en implaeriezh hepken, meur a emglev marc'hadourel\na rene an eskemm-frank-se a voe staliet er vroioù latino-amerikan,\nTurkia, Maroko ha Japan. E fin an 19vet kantved, tro-dro 60 %\neus ar c'henwerzh breizhveuriat a veze graet gant broioù kevredet\nen-diavaez eus Europa.\n=== '''Ur sked etrevroadel''' ===\nvegalopolenn e oa Londrez dija gant he 5 million a annezidi hag a\nchomas kêr pobletañ ar bed betek 1925. Ur porzh bras ha digor war\nar bed e oa hini Londrez. Kotoñs ha spisoù eus Indez, kafe, kakao,\nsukr o tont eus amerika, aour, diamantoù o tont eus Afrika... Arouez\nar vodernelezh e oa ivez gant ar Crystal palace da skouer, ar Metro\nha degemer a reas an diskouezadeg hollvedel e 1851.\n=== '''Ar bevennoù''' ===\ne teuas an traoù da vezañ evit Breizh-Veur adalek en eil kemmdro greantel (1880-1960) a zegasas danvezioù nevez, ar petrol an hini bennañ. Kevezerezh a deuas war-wel neuze gant Alamagn hag SUA dreist-holl. Ar c'hentañ brezel bed a harzas kresk ekonomikel Breizh-Veur.\ngreantel (1880-1960) a zegasas danvezioù nevez, ar petrol an hini\nbennañ. Kevezerezh a deuas war-wel neuze gant Alamagn hag SUA\ndreist-holl. Ar c'hentañ brezel bed a harzas kresk ekonomikel\nAdtapet diwar « https://br.wikipedia.org/wiki/Dibar:MobileDiff/1706796 »


2010.5. 12-17 Beaj ar familhoù - Site internet du Comité de jumelage Plogonnec - Llandysul.\nDegemer al lec'hienn > Plogoneg-Llandysul Brezhoneg > Eskemmoù abaoe 2005 > 2010.5. 12-17 Beaj ar familhoù\n2010.5. 12-17 Beaj ar familhoù\nWar an ton bras e oa bet lidet 20vet deiz-ha-bloaz ar gevellañ e Llandysul e miz Mae 2008 hag e Plogoneg e miz Eost 2009. Sañset e oa ‘ta bezañ siouloc’h, eunoc’h beaj-eskemm ar bloaz-mañ ! N’eo ket bet e gwirionez ha dibar eo bet an oberidigezhioù kinniget d’ar Blogoniz, hag a-hed an eurvezhioù o tremen e oa splannoc’h-splannañ evit an holl n’eo ket diabeg e oa bet sikouret, ur wech ouzhpenn, ur seurt raktres gant an Europa. Ur rebech, met ur rebech nemetañ : re verr an amzer, ur wech c’hoazh !\nTrubulhiet un tamm al loc’hañ diouzh Rosko gant ma oa bet harzhet e-pad 2 eurvezh o labour gant moraerien an “Armorig”, bag ar B.A.I., ma oa ar Blogoniz o vont betek Plymouth ganti. Met o vont gant tizh bras war ur mor sioul eo deuet a-benn ar vag da vihanaat un tamm mat an dale... Dale e oa un tamm memestra gant ar Blogoniz o tegouezhout er “Welcome Break” e Penn Y Bont (Bridgend) : dibabet mat e oa bet al leti. Sioul, aes ha klet, ha fonnus al lein diouzh ar mintin !\nUn ehan e Caerfyrddin (Carmarthen e saozneg, Kervarzhin e brezhoneg) a oa bet rakgwelet war an hent da vont da Llandysul. Ur gêr a 20000 annezad eo, gevellet gant Lesneven. Eno e vefe bet ganet Marzhin ar Strobineller, an den a oa kuzulier meur ar Roue Arzhur. Ur vojenn a lak ur wezenn-derv dezhañ, evel da Delo ! (Sellout ouzh rentañ-kont degemer ar Gembreiz e Plogoneg e miz Eost 2009)... Hag ar vojenn-se a lavar e vo beuzet ar gêr pa varvo ar wezenn... Marvet he deus n’eus ket pell met derc’hel a ra gant he buhez e “Amgueddfa Sir Gaerfyrddin”, mirdi ar gontelezh, e Abergwili.\n11e : Pep hini, o vont gant e hent hag e froudenn, a ya d’ober anaouedegezh gant ar gêr : rivinoù kastell an XIIvet kantved, ar gêr-gozh, ar greiznn-genverzh-hag-artizanerezh nevez flamm...\n16e Erru ar Blogoniz e Llandysul... Ken bras atav plijadur ar re boazet da zont pa gavont en-dro ar “c’hevelenn goant”... ha ken bras eo hini ar re a zo o tont evit ar wech gentañ (trizek an taol-mañ) d’ober anaouedegezh ganti... Rak koant-tre eo Llandysul, kêr-c’hevell Plogoneg. Dav eo hen addegas da soñj ur wech an amzer... Tiez a-grap tor traonienn an Teifi emañ e zourioù teñval o redek en ardraoñ, glaster tener miz Mae er pradeier, an deñved, an oaned, ar c’hezeg er parkeier stok ouzh ar sportva... Tremenet e vo an abardaevezh, brav hag heoliek, bep gant e familh-degemer.\nGWENER 14 : ITALIA !\nUr gumuniezh italian e korn-bro Llandysul ! Pebezh souezhadenn evit ar Blogoniz. An “Italianiz-mañ” a zo diskennidi prizonidi a voe bac’het e-barzh ur c’hamp, e Henllan, e-pad ar brezel diwezhañ hag a zibabas chom da vat e Bro Gembre. Al lodenn-vrasañ anezho a gomz italianeg, kembraeg ha saozneg. Bravañ skouerenn a gendeuz ur strolladig a dud gant poblañs ur vro hag a chom koulskoude feal ha staget ouzh gwriziadoù ar vro orin !\nSed’amañ dodenn an devezh kentañ, un dodenn o klotañ brav gant “Devezh European Europa”, d’an 9 a viz Mae, tri devezh a-raok, evit lidañ 60vet deiz-ha-bloaz “Disklêriadur Schuman”, a vez sellet outañ evit bezañ skrid-diaz krouidigezh an Europa war-lerc’h an Eil Brezel Bed.\nKantreet hon eus war an dachenn a oa bet ar c’hamp-prizonidi, e-touez ar savadurioù liesseurt bet savet e-lec’h ma save gwechall ar barakennoù a rae annez d’ar brizonidi. A-drugarez d’an den bet prenet gantañ tachenn ar c’hamp ur wech echu ar brezel ha dieubet ar brizonidi eo bet savetet unan eus ar barakennoù-se : an hini ma oa bet aozet enni ur chapel : “La Casa Di Dio”, Ti an Aotrou Doue.\nDegemeret e voemp gant an Aotrou Jon Meirion Jones. Gantañ eo bet kontet deomp, gant fent ha from e-leizh, an degouezhioù-se eus an Eil Brezel Bed, an Istor bihan e-barzh an Istor bras... met istor an dud ! Gantañ, evit hon degemer, e oa ivez an Aotrou Thompson, mab perc’henner an dachenn, an hini zo bet gwarezet gantañ un tamm eus spered istor al lec’h, dreist-holl p’en doa divizet saveteiñ ar chapel. Entanus e oa prezegenn an Aotrou Jon Meirion Jones, ha n’eo ket nemet evit ar Blogoniz met ivez evit ul lodenn vat eus hor mignoned a Vro Gembre na anavezent nag al lec’h nag an istor. Troet peurampart pep tra gant Philip Ainsworth !\nAr chapel : ur varakenn evel ar re a oa tro-dro dezhi, tamm kloc’hdi ebet dezhi, met pebezh souezhadenn pa ‘z eer e-barzh !\nAn istor : unan eus ar brizonidi, na oa ket gwall zornet evit labourat er parkeier met a oa awenet gant arzoù an neuzioù, a zo bet goulennet digantañ kinklañ ha fichañ diabarzh ar varakenn-mañ d’ober ur chapel anezhi... Skoazellet gant an Aotrou Thompson, mab unan eus prizonidi gwechall, eo bet an Aotrou Jones da vont gant e zisplegadennoù.\nEvit gouzout muioc’h diwar-benn Henllan... :\nUr wech gweladennet ar chapel eo aet ar Blogoniz hag o ambrougerien davet Drefach-Felindre. Da gentañ int chomet d’evañ ur banne te e Meilh Drefach-Felindre, a oa bet gweladennet dija gant lod ‘zo da vare ur veaj all un nebeud bloavezhioù ‘zo.\nWar-lerc’h, e Sal Drefach-Felindre, eo bet sellet ouzh ur film berr, “La Casa Di Dio”, bet savet e kembraeg, en italianeg hag e saozneg gant an Aotrou Owain Jones diwar testenioù liesseurt. Un astenn a zoare d’ar pezh a oa bet dizoloet e-pad ar mintinvezh.\nBoued ar c’horf war-lerc’h boued ar spered ! Lein zo bet kemeret e “La Calabria”, un ti-debriñ bet digoret gant Gino, un diskennad all eus ar re bet bac’het e Henllan.\nDistro da Llandysul war-dro 16e30. Abardaevezh bep gant e familh degemer.\nSADORN 15 : MOR IWERZHON !\nCheñch penn d’ar vag ! Kenavo da Vro Italia. Ha dao da vont da aod ar C’heredigion, d’ober un droiad war vor (Mor Iwerzhon a vez graet eus ar mor a zo etre Breizh-Veur ha Bro Iwerzhon). Gouestlet e oa bet ar sadornvezh d’ar mor ha da bouez ar pesketa e ekonomiezh Bro Gembre.\n9e e Cae Newydd (Kae Nevez e brezhoneg, New Quay e saozneg). Koumoulek an oabl met takenn-glav ebet. Pignat a ra an dud war vourzh ur vag-bourmen da vont da arvestiñ ouzh an tornaodoù, al laboused ha marteze... an delfined... Delfin ebet met pegen brav ar valeadenn memestra ! Jean-Yves, kapiten ar C’huzul-gevellañ, a gemer penn an displegañ. Dav eo menegiñ ez eo eñ sot gant al laboused ! “Amañ e weler ur vrav a dropad karaveged-pavioù-du staliet war an tornaod. O treuziñ ‘maomp un tachad pesketa m’emañ goded-beg-plat hag ereved-beg-hir e-leizh o splujañ ennañ tro-dro d’ar vag...”. O tostaat ouzh reier an tornaod eo bet ivez damspurmanted un nebeudad reuniged. Hanter-dro e-tal oufig Cwmtydu a oa gwechall darempredet gant floderien, en o zouez Siôn Cwilt, paotr bras e vrud en deus roet e anv d’ar c’horn bro ha d’e skol nevez ! (Liamm war-du un destenn, da skrivañ, diwar-benn Siôn Cwilt).\n11e e Skol Bro Siôn Cwilt : degemeret omp gant hor mignon Wat Bundok ha an Intron Helen Wyn, ar renerez, a ginnig deomp he skol. Ur vrav a hini ! Peadra da lakaat skolaerien hor bandennad da vagañ avi ha gwarizi !... Bugale ar skol a ginnig deomp un abadennig : korolloù, kanaouennoù...\nHa war-lerc’h e kejomp, evel e Llanaercheron e 2008, gant Elin Jones, Ministrez Gouarnamant Bro Gembre e karg eus al labour-douar, ar pesketa hag ar c’hoadeier. Ar wech-mañ e komzo-hi dreist-holl diwar-benn ar pesketa hag ar reolennoù votet gant dilennidi Bro-Gembre a-benn gwareziñ danvez ar greanterezh-mañ.\n“Fish and chips” dispar, war-lerc’h ar brezegenn (ha kement-all a zo da lavarout diwar-benn ar “c’hrumble” a zo bet servijet goude !)... An holl a zalc’ho soñj pegen brav eo bet aozet pep tra ha pegen c’hwek eo bet an digemer e Skol Bro Siôn Cwilt.\nWar-dro 14e30 e loc’homp war-du Llanngranog ha Kreizenn Zudi “Urdd Camp” evit gwelout penaos eo bet staliet an horolaj-heol bet profet gant ar Blogoniz e 2008. War-lerc’h bezañ bet tennet poltred ar strollad dirazañ e ya pep hini diouzh e du da weladenniñ ar c’hamp pe da vale war gwenojenn an aod.\n17e : bodet an holl da zistreiñ da Llandysul. Un eurvezhig a vale a-dreuz ar vourc’h a-raok kejañ a-darre gant ar familhoù. Degemer e Sal Tysul. Prientet e oa bet ar boued gant hon ostized. Prezegenn ar Brezidanted, William ha Jean-Yves, div ganaouenn a Vro Italia gant Gino, sonerezh ha dañsoù a Vro Gembre gant ar strollad “Radwum”, ar memes tra a Vreizh gant René-Yves... Un abardaevezh laouen, plijus ha karadek !\nSUL 16, LUN 17 : Chomet ar Blogoniz bep gant e familh-degemer betek al loc’hañ davet Plymouth. Tremenet an nozvezh war ar vag evit erruout e Plogoneg d’an eur rakgwelet diouzh al lun mintin. Lammet o deus skolaerien ar vandennad en o oto da vont da gaout o skolidi... Kredapl ez eus bet un tamm dale ganto memestra !


Sinalun - Wikipedia\n(Adkaset eus Skritur sinaek)\nSinalunioù (lunioù sinaek) en o skritur hengounel pe eeunaet gant o zreuzskrivadur pinyin zo war ar bajenn-mañ. Sellit ouzh ar skoazell war Unicode pe testit o merdeer ma ne welit ket anezho fraezh.\nSinalunioù a reer eus al logolunioù implijet evit skrivañ ar sinaeg. E saozneg e reer gant chinese character tra ma'z eo bet goveliet ar ger sinogramme e galleg gant ar gelennerien Delphine Weulersse ha Nicolas Lyssenko eus Skol-veur Pariz VII. E sinaeg ec'h implijer an termen 漢字/汉字 hànzì (Sinalun hengounel: 漢字; Sinalun eeunaet: 汉字; Pinyin: Hànzì); talvezout a ra kement ha "lunioù skrivañ an Haned". E brezhoneg eo bet implijet an termen sinalun e 1996 gant an troour ha barzh Yann-Varc'h Thorel en e studiadenn diwar-benn ar varzhoniezh sinaek hag he furmoù.\nhànzì 漢字 汉字\nPennrann hag alc'hwezioù (roll)\nKaeskriverezh hag emdroadur\nHengounel hag eeunaet\nSon ha ster al lunioù\nRe all :\n(Ja): Kanji, hira- et kata-kana\n(Ko): Hanja hag hangŭl\nSkoazell evit kodañ Levrlennadur\nEn desped d'ar pezh a greder alies-kaer e bed ar C'huzh-heol, n'eus ket keallunioù eus an holl sinalunioù, nebeutoc'h c'hoazh hieroglifoù.\nGwelet Stal-labour grafek\nRannet eo bet ar pennad-mañ e meur a lodenn peogwir e oa re vras. Gant al liammoù e-kichen e vo aesoc'h deoc'h merdeiñ. A-benn kompren mat pennad pe bennad e tleer bezañ bet lennet pennadoù all a-raok a-wechoù.\n1 Niver a lunioù\n2 Emled douaroniel ha yezhel ar sinalunioù\n3 Eeunadurioù hag adstummoù lec'hel\n4 Penaos e vez eztaolet ar yezh dre ar sinalunioù ?\n4.1 Lodenn distag. Diverradur :\n4.2 Ar sinalunioù hag an urzhiataerioù\n5 Tres grafek al lunioù\n6 Rummatadur ar sinalunioù : Peurt doare lunioù zo ?\n7 Istor ha stiloù kaerskrivañ\n8 A bed seurt\n9.1 Liammoù diavaez\n9.1.1 Kentelioù ha dafar deskiñ\n9.1.3 Binvioù all\nNiver a lunioùAozañ\nRenabliñ a ra unan eus ar geriadurioù sinaek brudetañ, ar 康熙字典 Kāngxī zìdiǎn, Geriadur lunioù Kangxi, bet embannet e 1717 gant Kāngxī, anezhañ eil Impalaer an dierniezh 清 Qīng (1644-1911) – 47 000 lun. Pelloc'h c'hoazh ez a geriadurioù nevesoc'h zo evel ar 中華字海 Zhōnghuá zì hǎi a roll en tu all da 85 000 lun. Evit gwir e vez renablet gant ar geriadurioù-se hapaksoù, fazioù, adstummoù, pe lunioù rouez-kenañ.\nWar ar pemdez eo trawalc'h gouzout digejañ etre 2 000 ha 4 000 lun evit bezañ gouest da lenn ar c'hazetennoù hag al lennegezh voutin. Gallout a ra al lenneien pe ar gaerskrivourien anavezout ouzhpenn 8000 anezho. 13 500 lun a vez renablet gant an Dictionnaire Ricci de caractères chinois (gwelet levrlennadur) anezhañ ar brasañ geriadur er c'hornôg. Gant al labour imbourc'h bras zo bet ezhomm evit dont a-benn da sevel ar geriadur klok-mañ e c'haller soñjal e klot gant an niver a lunioù implijet ha testeniekaet evit gwir abaoe Henamzer Sina betek an deizioù. N'eo ket bet kemeret e kont aze an "euzhadennoù", an hapaksoù hag an adstummoù rouez betek-re.\nEn hec'h oberenn meneget el levrlennadur, e vez meneget ar sifroù da-heul gant Viviane Alleton:\n80 000 lun disheñvel a ya d'ober an niver hollek, met fantasmet, a sinalunioù. Biskoazh n'eus bet implijet kement a lunioù da vare ebet; ne ra ar geriadurioù a ra anv eus un niver ken uhel nemet renabliñ lunioù na vezont ket implijet ken gant den ebet pe koulz lavaret;\nGant 9000 lun e c'haller lenn pep tra war-bouez nebeut (kouskoude e vo posupl atav en em gavout, ral a wech, gant ul lun dianav);\n2000 lun zo sañset bastañ d'ar vicherourien; ar feur deskadurezh keitat eo. Ezhomm a vo eus ur geriadur a-wechoù c'hoazh neuze ;\n1500 lun a vo trawalc'h d'ar gouerien (ar sifroù-se eo ar sifroù ofisiel lakaet gant ar standardoù deskiñ lenn) ;\nGant 1000 lun e c'haller lenn 90% eus ar pezh a vez implijet en embannadurioù war ar pemdez.\nEvit gwir e vez kenaozet al lunioù disheñvel evit stummañ gerioù ar yezh.\nEmled douaroniel ha yezhel ar sinalunioùAozañ\nLodenn distag. Diverradur :\nTre evel ma vez impljet al lizherenneg latin evit skrivañ yezhoù deveret evel ar spagnoleg pe an italianeg met ivez evit skrivañ yezhoù all kar a-bell pe estren evel ar brezhoneg pe an euskareg e vez(e) implijet ar sinalunioù en ul lodenn vras eus ar reter-pellañ. Hep mont re bell ganti e c'haller stadañ ez eo bet roet ar patrom loc'hañ evit diorren ar skritur er rannved-se gant Sinaiz. Bras eo eta emled douaroniel ha yezhoniel ar sinalunioù. Ur fazi a vefe, kouskoude, krediñ e vez implijet ar sinalunioù en hevelep doare en holl yezhoù-se...\nLenn ar peurrest eus ar pennad.\nEeunadurioù hag adstummoù lec'helAozañ\nHiziv an deiz ez eus dre vras tri seurt "doare" :\nAl lunioù eeunaet (简体字 jiǎn tǐ zì) ;\nAl lunioù hengounel (繁體字 fán tǐ zì) ;\nAl lunioù en implij e Japan (漢字 kanji).\nOuzhpenn, e c'haller ober anv eus al lunioù dibar d'ar c'hantoneg hag eus diforc'hioùigoù bihan etre ar sinaluioù dornskrivet hag ar re voullet....\nPenaos e vez eztaolet ar yezh dre ar sinalunioù ?Aozañ\nImplijet e vez al lunioù sinaek evit skrivañ yezhoù (amañ yezhoù sinaek). En desped d'ar pezh zo bet gallet krediñ e bed ar c'huzh-heol e-kerzh ar c'hantvedoù tremenet (gant Leibniz peurgetket) n'eus ket eus ar sinalunioù arouezennoù keallunek rik a vije notennet ganto ur seurt yezh reizhpoellek ha furmel hep tamm darempred ebet gant ar yezh komzet.\nRet-mat eo en em c'houlenn eta penaos e vez eztaolet ar yezhoù sinaek dre ar sinalunioù, da lavaret eo kompren petra eo al liamm etre lunioù ar skritur ha daouad sinifier ~ sinifiad ar yezhoù-se. Da gentañ-penn e c'haller lemel kuit diouzhtu krakvennozhioù zo : ul lun ne glot ket dre ret gant ur "ger" ha n'eus ket dre ret ur ster gant pep lun. Pep lun avat, war-bouez unan, a vez distaget en ur sillabenn... Erfin, pa vo bet lennet ar pennad-mañ e vo komprenet perak n'eus ster ebet gant goulenn gouzout e anv e sinaeg.\nAr sinalunioù hag an urzhiataerioùAozañ\nHa 10 000 stokell warn-ugent a vije d'ar c'hlavieroù sinaek ? E gwirionez eo aes-tre ha fonnus skrivañ e sinaeg gant un urzhiataer. Ret eo anavezout mat unan eus ar reizhiadoù treuzskrivañ (pinyin, bopomofo...) memes tra. Int eo a c'hoari roll an etrefas. Evit pep soniad pe heuliad soniadoù skoet e vez kinniget d'an den ul listenn lunioù (niverus eo an heñvelsonioù). Ret eo dibab enni al lun a vez c'hoant da skrivañ. Ur wech boaziet e c'haller skrivañ un tamm mat primoc'h eget e brezhoneg zoken rak n'eus ket kement a lizherennoù da vizskrivañ.\nTres grafek al lunioùAozañ\nTres ar sinalun 永 yǒng "peurbadel"\nLodenn distag. Diverrañ :\nDoujañ a ra tres ur sinalun da reolennoù strizh a zo merket drezo :\nan tresañ e-unan war ar follenn pe war ar skramm ;\ndoare an elfennoù a ya d'ober pep lun, en o zouez an alc'hwez (pe pennrann) eo ar pouezusañ...\nRummatadur ar sinalunioù : Peurt doare lunioù zo ?Aozañ\nMeur a seurt lun zo, en o zouez nebeut-nebeut a dreslunioù, un niver bihan a geallunioù (eeun pe kenaozet) hag an darn vrasañ a-bell, anezho kenaozadoù anvet keal-fonalunioù. Dre ma ne implij ar skritur sinaek nemet un niver bihan a geallunioù n'eo ket mat ober skritur keallunek anezhañ...\nIstor ha stiloù kaerskrivañAozañ\nHervez an hengoun istorel, e vez graet gant pemp stil disheñvel dre vras evit tresañ ar sinalunioù er c'haerskriverezh (書法 shūfǎ) sinaek...\nA bed seurtAozañ\nKod ISO 15924 : Hani\nEeunadur ar sinalunioù ;\nSinalunioù hengounel ;\nStiloù kaerskrivañ sinaek ;\nRummatadur ar sinalunioù ;\nYezhoù sinaek, mandarineg, japaneg ;\nkanji ha hanja ;\nRomanekadur, bopomofo ha pinyin ;\nKodañ ar sinalunioù.\nSellit ouzh ar ger sinalun er\nKentelioù ha dafar deskiñAozañ\nKentelioù sinaek enlinenn (e galleg)\nHentenn sinaeg 40 kentel enlinenn digoust evit deskiñ komz, lenn ha skrivañ ar mandarineg. (e galleg)\nHentenn enlinenn ur skol-veur eus Taiwan (e saozneg) ;\nProgramm bev war an tresañ, linenn ha linenn ouzhpenn 700 sinalun\nDeskomp sinaeg 30 kentel war lec'hienn China Radio International\nGeriadur Galleg Sinaeg enlinenn klask dre lunioù, pinyin pe galleg ;\nGeriadur liesyezhek frank evit endroioù disheñvel ;\nGeriadur gerdarzhel ar skritur sinaek (e saozneg) ;\nSkeudennaoueg gall ha sinaat, bopomofo, un nebeud liammoù ;\nunanekadur han ;\nAr skritur CJC evit Unicode.\n'Simplified Chinese Input Method', hentenn bizskrivañ liesyezhek frank evit UNIX.\nSkridaozer sinaek Skrivañ e sinaeg war e urzhiataer hep staliañ meziant nevez ebet. (e galleg)\nYann-Varc'h Thorel, An anv dinamm, an divarvel Forbannet ha Fur ar varzhoniezh (tri barzh Tang a Sina), pp. 59-64, Emb. Skrid, 1996, ISBN 2-86863-092-8.\nAdtapet diwar « https://br.wikipedia.org/w/index.php?title=Sinalun&oldid=1793634 »\nDernière modification le 6 Mae 2018, à 18:23\nKemmoù diwezhañ degaset d'ar bajenn-mañ d'an 6 Mae 2018, da 18:23.


Dülmen ([ˈdʏlmən]) zo ur gêr alaman e distrig Coesfeld, e Stad Nordrhein-Westfalen, etre Münster hag ar Ruhr. Ur gêr a-vent gant Sant-Brieg eo, 46 523 a dud enni e 2016 war ur gorread a 184,83 km² (8,5 gwech ec'honoc'h eget Sant-Brieg). Brasañ kêr an distrig eo.\n51° 51' 9" N - 7° 11' 49" R\nMaer Elisabeth Stremlau (SPD)\nGwerzhid eur UTC +1 / +2\nKod post 48249\nKod pellgomz 02548, 02590, 02594\nGorread 184,83 km²\nPoblañs 46 523 ann. (2016)\nStankted 252 ann./km²\nDülmen en Arrondisamant Coesfeld\nDiorroet ez eus bet ur mell reizhiad forzhioù evit an divrodegoù e kêr, setu ma teu un niver bras a dud d'he gweladenniñ, rak brudet eo Dülmen evit he c'hezeg gouez (Dülmener Wildpferde) ha dreist-holl en abeg d'ar gevrinadez Anna Katharina Emmerick (1774-1824), a varvas eno.\n« En aour e groaz velchonek en glazur » eo deskrivadur skoed Dülmen en ardamezouriezh.\n♦ Sant Viktor, paeron kêr, a weler war siell goshañ kêr, e 1312 ; e groaz velchonek hepken a veze lakaet war ar pezhioù moneiz e dibenn ar XVIvet kantved. E deroù an XVIIIvet kantved e voe dibabet evel arouez Dülmen, gant al livioù glas ha melen.\nLec'hiet eo Dülmen e kreiz kompezenn ar Münsterland, e Park naturel an Hohe Mark-Westmünsterland, etre uhelennoù ar Baumberge ha kêr Vünster er biz, re ar Borkkenberge er su ha re an Hohen Mark er mervent. Pellikoc'h er su e red ar stêr Lippe.\nPemp distrig ha div gumun zo e Dülmen. An distrigoù a gonter eus an norzh d'ar su a-du gant bizied an horolaj : Rorup en norzh, Buldern er biz, Hiddingsel er reter, Hausdülmen er mervent ha Merfeld er gwalarn. Kreiz kêr ha karter an iliz eo an div gumun ; nav c'hêriadenn war ar maez zo stag ouzh an iliz-parrez.\nPobladoù german a veve er Münsterland hag e trowardroioù Dülmen, e meur a atant strewet dre ar c'hornad, unan anezho o ren war ar re all. Goude ma voe aloubet ar vro gant ar Franked hag an abostolerezh kristen e voe staliet ur melestradur politikel ha relijiel en un abati. War-dro 800 den a voe lakaet e dalc'h Dülmen, a zo meneget evit ar wech kentañ evel Dulmenni e marilh tailhoù an abati e 889.\nXIIvet kantved - XIVvet kantved\nEr bloaz 1115 e voe boulc'het sevel kastell aotrouien Dülmen, an Haus Dülmen (Ti Dülmen).\nE 1299 e voe preizhet ar gêriadenn gant ar c'hont Eberhard I von der Mark ; da heul ar gwalldaol-se e voe gwarezet gant ur voger-dro ha fozioù.\nAdalek 1305 e voe lez an aotrouien e-kichen an nor anvet Lüdinghauser Tor, er reter. D'an 23 a viz Ebrel 1311 e voe grataet gwirioù ur gêr da Zülmen gant Ludwig II, priñs-eskob Münster ; ouzhpenn ur gouarnamant peuzemren he devoe kêr ar gwir da zerc'hel ur marc'had. E 1323 e voe savet an iliz-parrez Sant-Viktor war tachenn an iliz chabistr.\nAdalek 1328 e voe meret kêr gant maered hag a veze dilennet bep daou vloaz.\nE 1404, ar maer hag ar c'huzul-kêr a brenas un dachenn evit sevel an ti-kêr. E 1414 e voe un ospital e Dülmen evit degemer ar beorien, an Heilig-Geist-Spital ("Ospital ar Spered Santel").\nDek vloaz goude, e 1424 neuze, e voe rannet beli eskopti Münster e daouzek bann, unan anezho e Dülmen, ar pezh a badas betek 1803. E 1434 e voe kenemglev etre ar chabistr ha pennadurezhioù kêr evit goprañ ur c'helenner.\nE 1457 e voe digoret kouent Agnetenberg gant leanezed Urzh sant Eosten deuet eus Münster. Trizek vloaz goude, e 1470, ez emezelas marc'hadourien Dülmen e Kevre an Hansa.\nAr renabl koshañ eus ar boblañs hag a zo deuet betek ennomp eo hini 1498, ma voe kontet 288 tiegezh ha 780 den oadetoc'h eget 12 vloaz.\nEr bloaz 1507 e tivizas pemp kumun kendeuziñ evit bout meret gwelloc'h gant kêr Zülmen. E 1538 e voe barnet tri advadezour ha kondaonet d'ar boan a varv. Pa voe ar vosenn oc'h ober he reuz e kêr e 1566 e voe kaset pourvezioù d'he annezidi gant o amezeien e Münster.\nChantele an iliz Sant-Viktor, hag a oa bet savet e dibenn ar bloaz 1500, a voe nevesaet e 1579. Daou vloaz war-lerc'h, an aotrou a lakaas herzel yuzevien hag a oa deuet d'en em staliañ e kêr hep bout aotreet d'en ober.\nE 1581, e-kerzh Brezel ar Pevar-Ugent Vloaz etre Spagn hag an Izelvroioù (1568-1648) e voe adaozet ar milisoù ha kreñvaet ar mogerioù-difenn, ar pezh na viras ket ma voe skoet Dülmen koulz gant ar Spagnoled ha gant Izelvroiz e 1591.\nE bloaz kentañ ar c'hantved (1601) e voe ouzhpennet un tour, ur mell koupolenn hag garidoù gotek d'an iliz Sant-Viktor. E kerzh ar brezel ivez, e 1623, e voe digoret dorioù kêr gant soudarded an Impalaeriezh — de facto neuze e voe torret an emren hag a oa bet aotreet da Zülmen e 1311.\nDiv vaouez e voe devet e-kerzh peder sizhun e 1628 goude bout bet kondaonet evel sorserezed. Bloaz war-lerc'h e voe distrujet un drederenn eus kêr gant un tan-gwall ; drastet ivez e voe an dorioù hag ar mogerioù-difenn. Ur bloavezh dibar e voe 1635, pa voe Dülmen e dalc'h ugent lu disheñvel an eil war-lerc'h egile ; goude bout bet eno e-pad pell e voe puret kêr gant goprsoudarded Hessen e 1651. E 1670 e voe muzuliet heuliadoù ar brezel : 123 zi gwastet, 79 anezho o vout annezet gant peorien.\nE 1679 e voe savet Chapel ar Groaz (Kreuzkapelle) e-kichen Lüdinghauser Tor evit kêriz hag ar bloueziaded.\nUl linenn treuzkas dre rederig Mûnster-Dülmen-Köln a voe digoret e 1723. E 1752 e voe staliet e Dülmen ur strilherezh greun gant Johann Heinrich Schücking.\nE 1761, e-kerzh ar Brezel Seizh Vloaz (1756-1763), e voe lakaet diskar an darn vrasañ eus ar mogerioù-difenn gant ar c'homandant gall Charles de Rohan-Soubise, p'edo e penn Arme ar Roen ar roue Louis XV.\nAn houarnouriezh Eisenhütte Prinz Rudolph, c. 1880\nEr bloaz 1802 ez eas ar gevrinadez Anna Katharina Emmerich da leanez e kouent Agnetenberg, d'an oad a 28 vloaz.\nGoude diskar priñs-eskob Münster e 1803 ez eas bann Dülmen da get ivez ; troet e voe en ur gontelezh dindan beli duged c'hall an tiegezh Croÿ, ha ne voe mui maer ebet ; e 1811 e voe lonket ar Münsterland a-bezh gant an Impalaeriezh C'hall Kentañ. Napoleon Iañ a lakaas terriñ chabistr an iliz-parrez ha serriñ kouent Agnetenberg.\nPa voe Dülmen dindan beli roue Prusia e 1816 e voe lakaet e distrig Coesfeld. E 1824 e varvas A. K. Emmerich e Dülmen en he 50vet vloaz, goude bout gouzañvet merkoù ar Bassion e-pad pell.\nE 1828 e voe peuzechuet an hent Wesel–Haltern am See–Dülmen–Münster (84 km) hag a oa bet boulc'het gant Napoleon Iañ ; brasaet e voe ar strilherezh Schücking, ma voe staliet ur veilh dre vurezh.\nPa lakaas dug Croÿ sevel ur c'hastell e Dülmen e fizias al labourioù en embregerezh Aloys Kirschner, a dreuzkasas e sez eus Havixbeck (arondisamant Coesfeld) da Zülmen end-eeun e 1834. D'ar mare-se e krogas greanteladur kêr, gant staliadur al labouradeg houarnouriezh Eisenhütte Prinz Rudolph e 1842.\nTizhet gant an dispac'hoù niverus a renas en Europa e 1848 e voe kêr ivez, pa voe un emsavadeg kouerien hag artizaned : distruj lod kambroù er c'hastell a rejont, stlepel ar prenestroù war ar varc'hadourien hag ar gargidi, preizhañ ar stalioù bevañs ha boeson.\nEr bloaz diaraok e oa bet savet he iliz gant kumuniezh ar brotestanted ; e 1857 e voe lakaet da barrez zistag gant he c'honsistor hag ar gouarnamant. Ur sinagogenn nevez a voe savet e 1863 er Münsterstraße ("straed Münster").\nEr bloaz 1870 e voe digoret an hent-houarn Essen-Münster evit an treuzdougen etre ar Ruhr ha Hamburg. Tri bloaz goude e voe staliet e Dülmen ar wiaderezh vekanikel Bendix, 100 kador enni, e Lüdinghauser Straße. Ur porzh houarn meur a estaj dezhañ a voe savet e 1875 war an hent-houarn Dortmund–Gronau.\nE dibenn ar c'hantved (1897) e tivizas kuzul-kêr Dülmen krouiñ ur greizenn karget da bourchas dour ha gaz d'an dud.\nTankoù Winston Churchill e Dülmen\n30 a viz Meurzh 1945\nAn ti-skol relijiel gozh, anavet evel "ar skol latin" pe "skol ar rektorelezh", a voe troet d'ul lise e 1912. En daoust d'un enebiezzh kreñv, Iliz ar Groaz-Santel a savas un eil iliz katolik e Dülmen er bloaz 1936.\nE-kerzh Nozvezh ar strink (9-10 a viz Du 1938), nazied an SA a dangwallas ar sinagogenn. E deroù an Eil Brezel-bed e voe bombezet Dülmen e 1940 evit ar wech kentañ gant ar C'hallaoued, hag a oa o klask distruj un dastumlec'h kuzh ma veze miret trelosk evit al Luftwaffe. Yuzevien diwezhañ kêr — dek den war an oad — a voe kaset da reter Alamagn e 1941-42 ; siwazh dezho, drouklazhet e voent diwezhatoc'h en ur c'hamp-bac'h nazi. Nebeut a-raok diwezh ar brezel e voe distrujet kreiz kêr penn-da-benn gant strolladoù bombezerioù ar Gevredidi.\nBuan e voet adsavet tiez ha labouradegoù Dülmen adalek 1946 ; e 1956 e voe lidet an ti-ker nevez. E 1963 e voe gevellet Dülmen gant ar gêr c'hall Mézières (Ardennes).\nTri bloaz goude e voe staliet kazarn 7vet rejimant kanolierezh ar Bundeswehr e kêr, ar pezh a greñvaas an armerzh a-drugarez d'un dastumlec'h pourvezioù arbennik hag armoù nukleel. Bloaz goude e voe skarzhet an hanter eus gopridi ar wiaderezh Bendix, pa droas war-du ar fardañ neud kribinet.\nKemmet e voe melestradur an tiriad e 1975, dre kendeuziñ kumunioù ha krouiñ pemp distrig. C'hwec'h vloaz goude, e 1981, e voe staget Dülmen ouzh ar gourhent A43 Wuppertal-Münster (92 km)\nA-c'houde digoradur an harzoù etre Republik Kevreadel Alamagn er c'hornôg ha Republik Demokratel Alamagn er reter e 1990 e voe gevellet Dümlen gant kêr Fehrbellin (Brandenburg).\nE 1993 e voe klozet al labouradeg Bendix da get, 120 vloaz goude he c'hrouidigezh e Dülmen ; ganti ez eas da get brasañ greanterezh kêr, ur gwalldaol evit he armerzh.\nNe voe mui Dülmen ur gêr warnizon adalek 2003, pa voe tennet an unvezioù hag a oa en arsav enni.\nKarter St. Viktor, 2012\nBürgermeister Dülmen, 1945-2015\n2015 Elisabeth Stremlau Dizalc'h 13 458 71,2\n2009 SPD 12 359 55,3\n2004 Jan Dirk Püttmann CDU 11 182 50,9\n1999 Jan Dirk Püttmann CDU 13 270 63,9\n1994 Dorothea Hainke SPD * *\n1986 Karl Ridder CDU * *\n1958 Hans-Rudolf Schlieker CDU * *\n1957 Wilhelm Telohe Zentrum * *\n1953 Josef Espeter CDU * *\n1949 Wilhelm Telohe Zentrum * *\n1947 Josef Espeter CDU * *\n1946 Wilhelm Brücher SPD * *\n1945 Karl Sicking * * *\nUn ez-atant e Kirchspiel\nHeimatveren Dülmen : 1311 - 2011. 700 Jahre Stadt Dülmen. Aus der Reihe: Dülmener Heimatblätter, Heimatveren Dülmen, 2011 (ISBN 978-3-00-033480-1) — 700vet deiz-ha-bloaz Dülmen\nMENKE, A. : Duelmener Lesebuch Band I ...wenn dat Swin an dat Mess mott!, Laumann, 1991 (ISBN 978-3-87466-144-7) — Lenn e rannyezh Dülmen\nMURKEN, Jens : Dülmen - Lebensgeschichten und Alltag 1930-1960, Sutton Verlag, 2000 (ISBN 978-3-89702-204-1) — Ar vuhez pemdez e Dülmen, 1930-1960\nPOTTHOFF, Erik & RABICH, Dietmar : Dülmen - gestern und heute, Laumann Druck und Verlag, 2013 — (ISBN 978-3-89960-348-4) — Dülmen, dec'h hag hiziv\nRABICH, Adalbert : Die Regionalgeschichte von Dülmen und Umgebung, Grin Verlag, 2011 [Levrenn 1] (ISBN 978-3-640-49261-9), [L. 2] (ISBN 978-3-640-80584-6), [L. 3] (ISBN 978-3-640-88219-9) — Istor rannvroel Dülmen hag he zrowardroioù, eus an Henamzer betek bremañ\nSUDMANN, Stefan : Geschichte der Stadt Dülmen, Laumann Druck und Verlag, 2012 (ISBN 978-3-89960-348-4) — Istor Dülmen\n(de) Dülmen e Kultur Atlas Wesfalen\n(de) Dülmener Sommer - An hañv e Dülmen\n(de) Dülmener Winter - Ar goañv e Dülmen\n(de) Radio Kiepenkerl.de/nachrichten/\n(de) Marc'hadourien Dülmen\n↑ (fr) Gwelit ar gartenn\n↑ An A 43\nAdtapet diwar « https://br.wikipedia.org/w/index.php?title=Dülmen&oldid=1962040 »\nKemm diwezhañ d'an 17 C'hwe 2022 da 07:45\nKemmoù diwezhañ degaset d'ar bajenn-mañ d'an 17 C'hwe 2022, da 07:45.


aledoridour – Page 2 – Les Marsauderies\n6 décembre 2019 aledoridour Commentaires 0 Commentaire\n(En français plus bas.) Abaoe an distro-skol o deus labouret ar skolidi war al levr Distro-skol Katell. Istor ur vestrez eo. Aon he deus rak mont d’ar skol d’an deiz an distro-skol. Evit echuiñ o labour e foate dezhe reiñ o soñj a-ziwar al levr just a-walc’h. Setu ar pezh o doa c’hoant da lâret. =) « Plijet on bet gant al levr. » =( « N’on ket bet plijet gant al levr. » =S « Plijet on bet tamm pe damm. » Dibenn-sizhun mat deoc’h…\nDevezhioù treuzwisket ! Journées carnaval !\n27 octobre 2019 aledoridour Commentaires 1 commentaire\n(En français, ci-dessous.) Daou zevezh treuzwisket o deus bet ar vugale abaoe an distro-skol. Ur bochad plijadur zo bet e-pad an daou zevezh-se ! Ijinit ‘ta pegen kaer e tlefe bezañ mont d’ar skol gant un treuzwiskamant ! Kavout a rit staget ouzh ar pezh-mañ ar skeudennoù bet kemeret ganin. Vakañsoù laouen deoc’h holl ha betek e veoc’h gwelet ! Itron An Doridour. P.S. : Kuzhet ‘meus dremm ar vugale n’int ket bet aotreet gant o zud bezañ war ar…


Guet péh dispositioneu é teliamb sellet en drougueu a bérè é homb menacet - Wikimammenn\nGuet péh dispositioneu é teliamb sellet en drougueu a bérè é homb menacet\nJ.-M. Galles, 1829 (p. 121-126)\n◄ Penaus é teliamb gobér de Zoué er sacrificeu a oulen guenemb Guet péh dispositioneu é teliamb sellet en drougueu a bérè é homb menacet Penaus é teli hum gomportein un inean, ha péh santimanteu a zeli en dout, a p’hé hondui en Eutru Doué én ur fæçon n’éel quet comprenein ►\nPenaus é teliamb gobér de Zoué er sacrificeu a oulen guenemb.\nME mab, petra zou caus d’en dareu a scuillet ? Perac é hùannadet-hui trema en nean ?\nAllas ! Rouannés er Sænt, commance a ren bout tranquil, ha m’hum gave én un taul é poénieu neué.\nEn injustice, en décriance, en ingratitud a ra deign brezel a neué. Mam charitabie, pligéet gueneoh accordein d’hou croaidur er secour a hou protection.\nHui hum gave, me mab, én ur stad pedost haval doh en hani é péhani en hum gaven a p’em boai cleuet én tample prophéti Siméon.\nGoudé m’en deoai annoncet teign péh quer bras vehai bet Jesus, ean a annonças deign é vehai bet affliget ha persécutet ; é vehai bet trézet me halon guet ur glan a hlahar, hac e vehen bet lodêc én drougueu en devehai bet de souffrein.\nOpen quement-cé, el livreu santel ou deoai m’instruget ag er souffranceu a zeliai bout partage Jesus. Abel lahet, Jojeb gùerhet, David persécutet, en Oén ag er Pasq laqueit d’er marhue, a oai quèl liés limage péré a annoncai deign er péh a zeliai arrihue guet-ou.\nAh ! hùerhet ur chagrin a santen-mé bamdé dré er gùél a dourmanteu hac a varhue Jesus, em boai hemb cesse dirac men deulegat !\nDonnet é hùannaden-mé a pe chongen, én ur zerhel Jesus étré men divréh, penaus ne zeliai sauvein er bed meit dré er marhue cruellan.\nA pe uélen én tample lahein un oën pé ur glom, ah ! a laren-mé énan me hunan, èl-cen é vou laqueit Jesus d’er marhue.\nMe gompren, ô Guirhiés mam de Zoué ! péh quer glaharus é telias bout hou stad, hac é ma guet ræson en hou hanhue en Ilis Rouannés er Vartyret !\nEr Vartyret a zou bet dibennet ; taulet ind bet d’el lonnet ; marhuet ou dès dré en deur pé dré en tan ; mæs ou souffranceu, ordinæremant, n’en dint quet bet hir. Hou ré-hui en dès padet tri blai ha tregonr.\nHa durand ol en amzér-zé, læn a gourage hac a nerh, mui eit ol er Vartyret assamble, hui a sellai hemb dougeance er souffranceu, perpet neué, a breparai Doué deoh, ha surtout er-ré a zelioh un dé souffrein ar er Halvar.\nAveit on-mé n’en don meit faiblesse ha lâchoni é uélet er souffranceu a béré é hon menacet.\nMar hum reneüéai hemb cesse hou chagrin, é chongeal én tourmanteu a zeliai Jesus andur, hui a reneüéai hemb cesse er hetan sacrifice hou poai groeit a nehou én tample.\nHou ç’inean a oai ér vrassan tristedigueah ; mæs er peah a nehi ne oai quet troublet. Hui a vennai guet er barfættan aboeissance er péh a vennai Doué.\nHa me, hérissein a ran a pe gonsidéran er hroézieu neué a brepar deign. N’en dès na peah na tranquillité aveit on. Me speret hum revolt, me halon hum glêm.\nMe mab, Doué ne bermettou quet ma vehoh tantet, affliget, approuvet drès hou nerh ; mæs ean a reï deoh perpet secour revé en tantation.\nCheleuet é hræce é conze déja dohoh. Rescondet a hou tu d’hé inspirationeu. Sel-mui a groézieu a brepar Doué d’un inean, sel-mui a brepar dehi a voyandeu eit ou souffrein èl ma faut.\nEr hroézieu a zou unan ag en donnæzoneu pinhuican a éel Doué rein de vab-dén ; ha doh ou receu, mab-dén a ra de Zoué er sacrifice agréaplan a éel gobér d’é Grouéour.\nEr-ré a oarn deoh a zou bras ; de laret-é ean en dès un desir bras d’obér a hanoh ur Sant. A vennein a ret-hui miret doh desseinieu en Eutru Doué a hum accomplissein ?\nHou trouble, hou clemmeu ne belleint quet er hroézieu-zé dohoh. Ne vern petra a rehet, ret vou deoh ou doug. Petra e hoès-hui enta gùellan d’obér ?\nEr gùellan é deoh, me mab, hum rantein a volanté vad de ol er péh a ordrennou Doué. Doué é er mæstre, a zeliet hui laret, groet a hanan er péh a jugeou a propos.\nHa hui a uélou penaus Doué, touchet dré hou ç’aboeissance, ha fidel d’é bromesseu, a rantou scannoh, èit ne chonget, er hroézieu-zé, péré a bêl a zisco bout quer ponnér.\nEan a reï deoh ou havouit quer scan ma veoh obliget de laret : Sel-mui ma homb lodéc é souffranceu Jesus, sel-mui é homb lodéc ér honsolationeu a receuamb dré Jesus.\nM’hou trugairéca, ô Mari ! ag en instructioneu a ret-deign ; ind a gresq me hourage.\nAh ! hui é a obten deign en nerh-men a santan ém inean, eit monnet guet courage én arben d’er hroézieu-zé ne sellen aguênt meit én ur greinein.\nRevou mêlet men Doué, péhani, dré instructioneu é vam santel, a brepar men deorn d’er hombat, hac a zisq deign gobér ur brezel é péhani n’éellehen, alias ! hemb er secour-zé, meit col er victoër.\nAdtapet diwar « https://br.wikisource.org/w/index.php?title=Guet_péh_dispositioneu_é_teliamb_sellet_en_drougueu_a_bérè_é_homb_menacet&oldid=105799 »\nKemmoù diwezhañ degaset d'ar bajenn-mañ d'an 16 Eos 2017, da 18:46.


Pajenn:Le Gonidec - Bibl Santel pe Levr ar Skritur Sakr, eil levr.djvu/161 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/161\na iélô er méaz war ar pardaez dira-z-hô, ével eunn dén a ia er-méaz évid ann dizougadur.\n5. Toull dira-z-hô môger da dî, ha kéa er-méaz dré-z-han̄.\n6. Douget é vézi war ann diskoaz dira-z-hô, enn dévalien é vézi kaset er-méaz ; da zremm a guzi, évit na wéli két ann douar ; râk da arouéz em eûz da rôet da dî Israel.\n7. Ober a rîz éta ével m’en dôa gourc’hémennet ann Aotrou d’in ; kâs a riz va arrébeûri er-méaz é-kreiz ann deiz, ével arrébeûri a zizougadur ; ha diouc’h ar pardaez é toulliz ar vôger gan̄t va dourn hag éz îz er-méaz enn dévalien, douget war ann diskoaz dira-z-hô.\n8. Ha diouc’h ar min̄tin é teûaz gér ann Aotrou étrézég enn-oun, ô lavarout :\n9. Mâb dén, ti Israel, ann ti héguz, ha n’en deûz két lavaret d’id : Pétra a réz-té ?\n10. Lavar d’ézhô : Ével-henn é lavar ann Aotrou Doué : Ar béac’h-man̄ a gouézô war ar prin̄s a zô é Jéruzalem ; ha war holl di Israel a zô enn hô c’hreiz.\n11. Lavar : Mé eo hoc’h arwéz ; ével ma em eûz gréat, é vézô gréat d’ézhô ; enn dizougadur hag er sklavérez éz ain̄t.\n12. Ar prin̄s a zô enn hô c’hreiz a vézô douget war ann diskoaz hag a iélô er-méaz enn dévalien ; ar vôger a doullin̄t évid hé lakaad er-méaz ; gôlôet é vézô hé zremm, évit na wélo két hé lagad ann douar.\n13. Ha mé a steñô va rouéjou war-n-ézhan̄ ; hag hén̄ a vézô paket em rouéjou ; ha mé hé gasô da Vabilon, é douar ar C’haldéed ; hag hén̄ n’her gwélô két, hag a varvô énô.\n14. Ha mé a skiñô é pép tû ar ré holl a zô war hé drô ; ar ré a zô da gennerz d’ézhan̄, hé holl vrézélidi ; ha mé a dennô ar c’hlézé war hô lerc’h.\n15. Hag hî a wézô pénaoz eo mé ann Aotrou, p’am bézô hô skiñet é-touez ar brôadou, ha p’am bézô hô feltret dré ar brôiou.\n16. Miroud a rinn eul lôd bihan anézhô diouc’h ar c’hlézé, diouc’h ann naounégez ha diouc’h ar vosen ; évit ma tanévellin̄t hô holl wallou d’ar brôadou é-touez péré éz ain̄t ; ha ma wézin̄t pénaoz eo mé ann Aotrou.\n17. Ha gér ann Aotrou a zeûaz d’in, ô lavarout :\n18. Mâb dén, debr da vara enn en̄krez, hag év da zour gan̄t hast ha gan̄d doan.\n19. Hag é liviri da bobl ann douar-man̄ : Ével-henn é lavar ann Aotrou Doué diwar-benn ar ré a choum é Jéruzalem, é brô Israel : Enn nec’h é tebrin̄t hô bara, hag er rec’h éc’h évin̄t hô dour ; évit ma vézô glac’haret ar vrô-zé gan̄d hé lôd brâz a dûd, enn abek da fallagriez ar ré holl a choum enn-hi.\n20. Ar c’hériou a zô poblet bréma a vézô dismantret, hag ann douar a vézô didûd ; ha c’houi a wézô pénaoz eo mé ann Aotrou.\n21. Ha gér ann Aotrou a zeûaz d’in, ô lavarout :\n22. Mâb dén, pétrâ eo al lavar-kuzet-zé a zô gan-é-hoc’h é douar Israel, ô lavarout : Ann deisiou a vézô gourzézet, ha pép gwélédigez a iélô-da-gét ?\n23. Râk-sé lavar d’ézhô : Ével-henn é lavar ann Aotrou Doué : Lakaad a rinn da éhana al lavar-kuzet-zé, ha na vézô mui lavaret enn Israel ; hôgen lavar d’ézhô pénaoz é tôsta ann deisiou, hag é vézô sévénet pép gwélédigez.\n24. Râg ar gwélédigésiou na vézin̄t mui gwân, nag ann diouganou arvaruz é-kreiz bugalé Israel.\n25. Râk mé ann Aotrou a gomzô ; ha kémen̄d em bézô lavaret a vézô sévénet, ha na vézô mui gourzézet, hôgen enn hô teisiou, tî héguz, é livirinn hag é sévéninn va gér, émé ann Aotrou Doué.\n26. Ha gér ann Aotrou a zeûaz d’in, ô lavarout :\n27. Mâb dén, chétu é lavar tî Israel : Ar wélédigez a wél hé-man̄ a zô pell-brâz ; diougani a ra évid eunn amzer bell.\n28. Râk-sé lavar d’ézhô : Ével-henn é lavar ann Aotrou Doué : Na vézô\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/161&oldid=162707 »\nKemmoù diwezhañ degaset d'ar bajenn-mañ d'an 26 Mae 2020, da 18:12.


Pajenn:Morvan - Kenteliou hag istoriou a skuer vad evit ar Vretoned, 1889.djvu/75 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/75\nhejomp hor penn hag e lavaromp divar fae : Bah ! eur c’hiz adarre hag a ielo kuit abenn eur pennad ! Hag o lavaret kementse e caf deomp diskuez calz a speret hag a skiant. O velet ar pez a dremen brema en hon touez, lod a lavar : Sell, giz ar pelerinachou o tont adarre en dro. Ia, mes perag ha penaus e teu an distro-ze ? An Aotrou’n escop de Lezeleuc en deus lavaret ar ger guirion var gementse : Ar feiz eo o resusita ! Hag ar re ne velont eno nemet eur c’hiz o tont en dro goude beza bet taolet eur pennad a gostez, ne velont ket petra a dremen, ha ne anavezont netra en oberou Doue. Ha n’en deus ket zoken an tad santel, brema ez euz eur sizunveziou bennak great menek da lakat e reng ar zent ar pelerin paour Joseph Beneat Labr, skuer ar belerined, an hini a ioa brema ez eus cant vloaz, o redeg euz an eil leac’h santel d’egile, evel pa vije falvezet da Zoue he zigas araog evit diskuez petra a dlie da zigouezout en hor bro ?\nEn oferen-ze, etouez ar re all, e voa eur vaouez paour ha ne rea nemet gouela, ha pa voue goulennet outhi perag e vouele, e respontas ne voa netra oc’h ober poan dezhi nemet ma e devoa eur c’hoant bras da vont ive da Baray ; mes ker paour e voa ma n’e devoa ket eur guennek var he hano. An tad Rey a ioa e niver ar bardonerien, en em lakeas da ober eun tamik kest, hag en eun taol e voue savet dezhi\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/75&oldid=161657 »\nKemmoù diwezhañ degaset d'ar bajenn-mañ d'an 8 Mae 2020, da 09:50.


Steredenn (c'hoari) - Wikipedia\nXbox One(da zont)\nPixelsnet studio Breizh\nLechienn ofisiel Steredenn\nSteredenn a zo ur c'hoari video embannet d'ar 1añ a viz Here 2015 gant daou gamalad Breton Damien Mayance ha Matthieu Oger e Roazhon dre ar studio pixelnest.\n3 Skipailh krouiñ\nSteredenn[kemmañ | kemmañ ar vammenn]\nAn embregerezh Pixelsnet studio  a zo brudet dre ar c'hoari tenn egor Steredenn hag a vez brud mat gantañ. Ar c'hoari a zo bet troet e Brezhoneg dre c'hoant ar studio. \nDeuet eo a-benn ar studio da vezañ lakaet da werzhañ e c'hoari Steredenn war Steam, Humble store hag itch.io. War XBox One e raktresont embann ar c'hoari ivez.\nSteredenn a vesk daou doare c'hoari : hini ar shoot them up hag hini ar rogue-like. Pep c'hoariadenn a zo disheñvel, ha ma vez kollet eo ret adkregiñ adalek ar penn-kentañ. Armoù liesseurt a vez kavet, ha goude pep emgann a-enep un enebour meur eo kinniget un hollad a wellaennoù d'ar c'hoarier, a servij da wellaat an armoù pe al lestr-egor.\nEstreget ar mod ordinal (gant un heuliad liveoù) e vez kinniget tri doare c'hoari all :\nAr c'hoariadenn bemdeziek : un heuliad a liveoù heñvel-mik a zo kinniget evit an holl c'hoarierien, hag ur chañs hepken evit ober ar muiañ a poentoù. Bemdez eo adderaouekaet ar poentoù hag al liveoù.\nAn arenaoù : kinniget e vez d'ar c'hoarier en em gannañ a-enep enebourien-veur bet kejet endeo. Ret eo lazhañ un enebour-meur d'an nebeutañ evit gellout c'hoari gant an doare-se.\nAn dreistc'hoari : un heuliad liveoù digemm da viken evit ma c'hellfe an dud kenstrivañ etrezo hep na vefe muioc'h pe nebeutoc'h a chañs gant unan eus ar c'hoarierien. Ret eo echuiñ ar c'hoari ur wech d'an nebeutañ evit bezañ gouest da c'hoari d'an doare-se.\nSkipailh krouiñ[kemmañ | kemmañ ar vammenn]\nDamien Mayance: Diorroer\nMatthieu Oger: Diorroer\nSimon Coroller: Tresadennoù\nEtienne Marque: Sonioù\nZander Noriega: Sonerezh\nGwenn Meynier: Troidigezh e brezhoneg\nLec'hienn ar c'hoari Steredenn\nLec'hienn ofisiel ar Studio pixelnest\nPixelnest war Steam\n↑ 19/10/2015 lec'hienn 7seizh, Steredenn : ur c’hoari-video e brezhoneg.\n↑ 1/10/2015 Lec'hienn An Drouizig Steredenn: Ur c'hoari-video e brezhoneg.\nAdtapet diwar « https://br.wikipedia.org/w/index.php?title=Steredenn_(c%27hoari)&oldid=1856288 »\nKemmoù diwezhañ degaset d'ar bajenn-mañ d'an 13 Du 2019, da 05:40.


Nadal vuelve a reinar en París · Deportes · Andalucía Información\nDeportes Nadal vuelve a reinar en París\nNadal vuelve a reinar en París\nEl tenista español sumó su duodécimo Roland Garros al batir en cuatro sets al austríaco Thiem (3-6, 7-5, 1-6 y 1-6)\nNadal en Roland Garros. Nadal en Roland Garros. Rafa Nadal. Nadal en Roland Garros. Thiem en Roland Garros. Nadal en Roland Garros. Nadal en Roland Garros. Thiem en Roland Garros. Nadal en Roland Garros. Nadal en Roland Garros. Nadal en Roland Garros. Nadal en Roland Garros. Thiem en Roland Garros. Thiem en Roland Garros. Nadal en Roland Garros. Roland Garros. Nadal en Roland Garros. Nadal en Roland Garros. Nadal en Roland Garros. Nadal en Roland Garros. Thiem en Roland Garros. Nadal en Roland Garros. Nadal en Roland Garros. Nadal en Roland Garros.\nActualizado: 09/06/2019 · 18:38\nQuince años después de su primera victoria sobre la tierra batida de París, Nadal necesitó de tres horas y un minuto para escribir una nueva página\nRecién cumplidos los 33 años, Nadal totaliza 18 títulos de Grand Slam, dos menos que el suizo Roger Federer, el hombre que más ha logrado


Amalarig - Wikipedia\nAmalarig (502-531), (goteg 𐌰𐌼𐌰𐌻𐌰𐍂𐌴𐌹𐌺𐍃) a voe roue ar Vizigoted adalek 511 betek e vuntr e 531. Ar roue diwezhañ eus tiegezh ar Valted e oa. Mab e oa da Alarig II ha Teodegonda Amalasunta des Amales, priñsez ostrogot, merc'h da Teodorig Veur.\nPerzh a gemeras en emgann Vouillé, war un dro gant e vreur henañ Gesalec, hag eno e voe lazhet o zad. E vreur a voe anvet da roue, e Narbona, hag eñ a voe savet gant e dad-kozh Teodorig Veur. Evel-se e oa gwarezet diouzh gwalldaolioù e vreur henañ Gesalec.\nDont a reas da vout roue Hispania ha Septimania en 522, tra ma'z eas Akitania gant ar Franked. E dad-kozh a renas neuze en anv e vab-bihan, betek 526, hag ar gouarnour ostrogot Theudis a voe lakaet d'e harpañ. Pa varvas Amalarig en 531 e kemeras Theudis ar gurunenn.\nAdtapet diwar « https://br.wikipedia.org/w/index.php?title=Amalarig&oldid=1847460 »\nDernière modification le 23 Gwe 2019, à 18:45\nKemmoù diwezhañ degaset d'ar bajenn-mañ d'an 23 Gwe 2019, da 18:45.


Kaozeadenn Implijer:90.32.34.199 - Wikipedia\nDemat deoc'h ivez, Ya, ha koulskoude : [...], pe ouzh nijadoù brini o plavañ a-us da goajoù ar Bilo pe ar Gernevez, rak eno e teue holl vrini ar vro da gludañ en noz ha d'ober o neizh. (Va Zammig Buhez gant Jarl Priel, p. 115). A galon.--Prieladkozh (kaozeal) 30 Meu 2019 da 13:57 (UTC)[respont]\nPe c'hoazh : « [...]. Ha pedi a ran, me, Nobl roue Kerne, holl vistri ar broiou all da rei d’ezañ sikour ha skoazell bep gwech ma en em gavo en ezomm, e n’eus forz pelec’h, war zouar pe war vor ». (Levrenn 1 Troiou-kamm Alanig al Louarn gant Jakez Riou, p. 76).--Prieladkozh (kaozeal) 30 Meu 2019 da 14:03 (UTC)[respont]\nAdtapet diwar « https://br.wikipedia.org/w/index.php?title=Kaozeadenn_Implijer:90.32.34.199&oldid=1832556 »\nKemmoù diwezhañ degaset d'ar bajenn-mañ d'an 30 Meu 2019, da 14:03.


yaouankizoù - Wikeriadur\nSavet diwar an anv-kadarn yaouankiz hag an dibenn-ger -où\nFurm lies an anv-kadarn yaouankiz ; an dud yaouank\nUnan eus reolennoù ar gouent a gemenne e vije fiziet er yaouankizoù-se, [...]. — (Youenn Drezen, Sizhun ar Breur Arturo, Al Liamm, 1971, p. 21.)\nMet marteze ez eus bet ivez re a yaouankizoù o c'henaouegiñ en-dro d'an diavezidi, sigaretennoù saoz en o beg ha leun o godelloù. — (Abeozen, Pirc'hirin Kala-Goañv, Al Liamm, eil emb. 1986, p. 30.)\nAet e oa ar yaouankizoù 'kostez Koad an Neved pe Koad an Dug ha sammet ganto war karr un traktour ur gaer a faouenn, tonket da chom war al leurgêr betek gouel Yann e dibenn miz Mezheven. — (Youenn Kervalan, Dremmoù Arrasate, Embannadurioù Al Lanv, 2009, p. 36.)\nPignat a reas betek ar Ru Siam, a oa leun a bourmenerien, yaouankizoù e-leizh, a vagadoù, pe daou-ha-daou, brec'h-ouzh-brec'h. — (Roparz Hemon, Viktor ha Petronilh, Al Liamm, niv. 387, Gouere - Eost 2011, p. 61.)\ngalleg : jeunes gens (fr)\nAdtapet diwar « https://br.wiktionary.org/w/index.php?title=yaouankizoù&oldid=212841 »\nKemmoù diwezhañ degaset d'ar bajenn-mañ d'an 15 Du 2015, da 09:51.


Pajenn:Milin - Marvaillou Grac h-koz.djvu/10 - Wikimammenn\nPajenn:Milin - Marvaillou Grac h-koz.djvu/10\nHogen ar vent hag ar rim a oa red d’in senti out-ho ; ken a riz dre heg ar pez n’am bize ket great dre gaer. Kement-se a gaviz kaled evel-kent ; setu penaoz ez a hor brezonek ker da goll ! »\nAnn aotrou Milin n’en deuz ket great evel-d-han : enn eur anaout ann hent mad, n’en deuz ket kemeret ann hent fall ; gwir eo en deuz bet da gelenner eur maill enn he vicher : ann aotrou Troude, ar c’horonal, hag hen desket he-unan gand Ar Gonidek, hor mestr d’e-omp holl, a hentchaz anezhan meur\nAdtapet diwar « https://br.wikisource.org/w/index.php?title=Pajenn:Milin_-_Marvaillou_Grac_h-koz.djvu/10&oldid=154712 »\nKemmoù diwezhañ degaset d'ar bajenn-mañ d'an 16 Gwe 2019, da 20:35.


Distro war #GBB2021 - #GBB2021\nSkoazell an arzourien.ezed\nLakaat e/he anv\nLoreidi ha Loreadezed bet\nGBB, ar gouel\nIstor ar gouel\nHor c’hevelerien·ezed ha ni\nDistro war GBB2019\nDistro war #GBB2021\n2 zevez, 1600 den, 220 a-youl vat, 83 arzour, brav eo bet Gouel Broadel ar Brezhoneg #2021, ha ne oa ket aes an endro yerc'hedel d'ar mare-mañ. Birvilh zo bet e bourk Langoned d’ar 2, ha 3 a viz Gouere !\nAn Taol-Lañs 2021\nD'ar Gwener 2\nAr bloaz-mañ adarre eo bet digoret ar Gouel gant an Taol-Lañs d’ar Gwener d’an noz. Sonet o deus ar strolladoù war al leurenn en diavaez, war plasenn kreiz-kêr Langoned. E daou rummad e oa rannet an arzourien. Pep hini a zo bet filmet ha skignet e live war radio kevredigezhel (RBG, RKB, Arvorig FM, Radio Naoned, Radio Kerne…) Ha war facebook ivez int bet filmet, evit ma vo tu d’an arvesterien hag a zo bet stanket get ar kovid da wellout An Taol Lañs enlinenn.\nGant Madelyn Ann eo aet ar maout evit ar rummad a-vicher, pedet int bet da soniñ e darvoudoù all kevelerien eus GBB : ar festival etrekeltiek, Yaouank bistro, Deus’ta, EHZ… Ha gant Garlonn eo aet ar maout er rummad amatour. Profet eo bet dezhi tri devezh skoazell ha dizoloiñ e studio an Echo Nova e Sant Teve hag enrolladenn un EP gant ur studio a vicher!\nAr sadorn : ur programm liesseurt\nD’ar Sadorn 3 a viz Gouere e oa ar strolladoù Talec-Noguet Quartet, Brieg Guerveno, Modkozmik, Rouyer-Ar Gall, Emezi, Digabestr hag Diridollou-Lavigne o soniñ. An arvesterien zo bet plijet bras ivez gant ar strollad kan liesvouezhiek oksitan “Lo Barrut”. Bezañ digoret da sevenadurioù all eo pouezus ivez evit ar Gouel.\n3 leurenn c’hoariva e brezhoneg\nBodet eo bet muioc’h eget 110 den e sal ar gouelioù evit gwelout d’ar perzh c’hoari “War hent Youenn Gwernig” graet gant strollad Ar Vro Bagan. Er Stal Vras, ez eus bet ivez 60 arverster·ez d’an abadenn Klew Poupon evit ar vugale. Hag ar strollad Teatr Piba en deus kinniget c’hoariva chuchumuchet!\nKêriadenn ar brezhoneg\n22 standoù, bodet asambles e keriadenn ar brezhoneg : embannourien.ezed, dilhadoù e brezhoneg…\nAtalieroù hag abadennoù\nEvit ar re vras hag ar re vihan : sirk, karaoké, c’hoarioù video, c’hoarioù a-stroll…\nSport a bep seurt\nGouren, tournamant melldroad, Qi-gong : ar bloaz-mañ ar festival oa d’ar memes mare hag an tournamant istorel Gouren ar Mor-Bihan er Faoued. Ar brederourien.ezed an tournamant Sam Poupon (Skol Gouren ar Faoued) o deus kinniget dilerc’hiañ an darvoud evit lakaat anezhañ e Langoned e-kreiz GBB. Gortozet bras e oa an tournamant (gentañ ar bloaz) gant ar c’hourenerien : etre 200 ha 300 arvesterien zo deuet da sellout diouzh ar 18 gourener o kenstrivañ.\n– “Labourer.ez douar ha bouzar” : un emgav e yezh ar sinoù galleg ha troet war-eeun e brezhoneg ha galleg.\n-“Evit ma vevo hor yezhoù” : boded eo bet amañ oberourien.ezed an deskadurezh dre soubidigezh ha politikourien.ezed.\n-“Treuzkas ar yezh er familhoù” : Katell Chantreau a kinnig he labour war he zezenn.\nUr masterclass zo bet graet ivez e-pad GBB gant 2 arzour·ez ar strollad Lo Barrut diwar-benn an doare liesvouezhiek da ganañ.\nUn atalier keodedel zo bet graet evit komz d’ar stourm a-enep ar raksoñjoù gant ar gevredigezh Difenn evit ar gevatalded merc’hed-paotred.\nFotoioù graet gant Florian Lannuzel, Mathieu Leguern, Baptiste Leroy, Michel Thierry, Loeiz Urvoy…\nO sevel an aftermovie emaomp… Prest e vo a-benn nebeut!\nAdkavit an holl kendivizoù ha sonadegoù e replay war ar chadenn youtube!\nPrezegenn : Labourerien-douar Bouzar\nSonadeg : Spi – Garlonn – Priz an Dazont\nHeuliit ac’hanomp war ar rouedadoù !


Wikimammenn:An davarn - Wikimammenn\nAmañ e c’hell an holl kaozeal e brezhoneg, galleg pe saozneg.\nGallout a rit mont betek tavarn miz Mae 2022 pe sellout ouzh ar pennadoù-kaoz tremenet.\nMa fell deoc’h, tapit ’ta ur banne chistr (ur blank ar chopinad) ha lavarit deomp 'pezh a soñjit!\n1 Rapports de l'appel à commentaires sur les élections 2022 du conseil d'administration de de la WMF\n2 Ouverture du vote de ratification des directives d'application du Code de conduite universel du 7 au 21 mars 2022\n3 Wiki Loves Folklore 2022 ends tomorrow\n4 Groupe de travail sur le développement du leadership : Candidatez pour rejoindre (du 14 mars au 10 avril 2022)\n5 Résultats du vote de ratification des directives d'application du Code de Conduite Universel\n6 Nouvelles de la Stratégie et de la Gouvernance du Mouvement – Numéro 6\n7 Participez aux conversations publiques sur le Plan annuel de la Wikimedia Foundation avec Maryana Iskander\n9 Kinnig: adlakaat ar saozneg e lec’h ar galleg dre ziouer evit ar wikioù brezhonek\n10 Appel à candidatures pour les élections 2022 du conseil d'administration\n11 Parlons des améliorations de l'interface ordinateur\n12 Coming soon: Improvements for templates\n13 Édition de l’actualité 2022 n°1\n14 Appel à bénévoles des élections\nRapports de l'appel à commentaires sur les élections 2022 du conseil d'administration de de la WMF\nMuioc'h a yezhoù • Aidez-nous à traduire dans votre langue\nMPossoupe (WMF) 3 Meu 2022 da 05:20 (CET)[respont]\nOuverture du vote de ratification des directives d'application du Code de conduite universel du 7 au 21 mars 2022\nMPossoupe (WMF) 8 Meu 2022 da 01:44 (CET)[respont]\nThanks Wiki Loves Folklore international Team MediaWiki message delivery (kaozeal) 14 Meu 2022 da 15:40 (CET)[respont]\nGroupe de travail sur le développement du leadership : Candidatez pour rejoindre (du 14 mars au 10 avril 2022)\nMPossoupe (WMF) 16 Meu 2022 da 17:56 (CET)[respont]\nRésultats du vote de ratification des directives d'application du Code de Conduite Universel\nMPossoupe (WMF) 6 Ebr 2022 da 18:20 (CEST)[respont]\nNouvelles de la Stratégie et de la Gouvernance du Mouvement – Numéro 6\nMPossoupe (WMF) 13 Ebr 2022 da 19:04 (CEST)[respont]\nParticipez aux conversations publiques sur le Plan annuel de la Wikimedia Foundation avec Maryana Iskander\nMPossoupe (WMF) 20 Ebr 2022 da 09:26 (CEST)[respont]\nLes prochaines étapes du processus du Code de Conduite Universel (UCoC) et de ses directives d'application.\nMPossoupe (WMF) 25 Ebr 2022 da 12:11 (CEST)[respont]\nKinnig: adlakaat ar saozneg e lec’h ar galleg dre ziouer evit ar wikioù brezhonek\nTamm ha tamm e teu gerioù ha frazennoù gallek en etrefas ar wiki peogwir eo skrivet ar meziant MediaWiki e saozneg, ha troet war-lerc’h gant ar gumuniezh (pe gant kalz re nebeut tud eus ar gumuniezh, evit bezañ resisoc’h). Neuze e tlefe dont gerioù saoznek. Pell zo, avat, eo bet kinniget ober gant ar galleg dre ziouer er wikioù brezhonek, ha kadarnaet eo bet ar c’hemm daoust da eneberezh Fulup ha Y-M D. Neuze, pa n’eo ket troet ur ger pe ur frazenn, eo diskwelet e galleg.\nPelec’h emañ an dalc’h, a lavarit? N’eus nemet treiñ. Met evit lakaat gerioù saoznek e brezhoneg eo aozet ar meziant a reer gantañ, n’eo ket evit mont dre un trede yezh. Klask orin saoznek gerioù gallek ha treiñ anezho zo un afer all. Ret eo ober gant Special:SearchTranslations: kalz hiroc’h eo, kalz skuizhusoc’h; ha gant se eo kalz aesoc’h ober fazioù. Re eo evidon, ne fell ket din kenderc’hel da dreiñ.\nSetu perak e kinnigan adlakaat ar saozneg dre ziouer. Ne raio poan da zen ebet peogwir eo bet troet al lodenn vrasañ eus an etrefas dija, neuze ne vo gwelet nemet brezhoneg gant an dud nevez-deuet; ha kalz aesoc’h e vo kenderc’hel da dreiñ. Ne c’hell ket ur merour hen ober, ret eo goulenn ouzh an diorroerien. Met ret e vo diskouez kenasant ar gumuniezh: hep a-walc’h respontoù a-du ne vo graet netra. Petra a soñj deoc’h?\nEnglish: this is a discussion about whether to switch back the default language to English for Breton wikis.\nLañset am eus ur gaozeadenn e tavarn Wikipedia. Gallout a reer komz amañ pe aze, evel a garit. Huñvreüs (kaozeal) 26 Ebr 2022 da 12:23 (CEST)[respont]\nAppel à candidatures pour les élections 2022 du conseil d'administration\nMPossoupe (WMF) 26 Ebr 2022 da 18:42 (CEST)[respont]\nNous espérons vous voir ! SGrabarczuk (WMF) (discuter) 27 Ebr 2022 da 15:12 (CEST)[respont]\n-- Johanna Strodt (WMDE) 29 Ebr 2022 da 13:13 (CEST)[respont]\nÉdition de l’actualité 2022 n°1\nWhatamidoing (WMF) 2 Mae 2022 da 20:56 (CEST)[respont]\nAppel à bénévoles des élections\nMPossoupe (WMF) 3 Mae 2022 da 08:33 (CEST)[respont]\nAdtapet diwar « https://br.wikisource.org/w/index.php?title=Wikimammenn:An_davarn&oldid=168944 »\nKemmoù diwezhañ degaset d'ar bajenn-mañ d'an 23 C'hwe 2021, da 11:29.


Ganedigezh 2 Mae 1750\nMarv 2 Here 1780\nBez Abati Westminster\nFeizleunder Rouantelezh Breizh-Veur\nLu British Army\nEmgannoù Brezel dieubidigezh SUA ( )\nJohn André, ganet d'an 2 a viz Mae 1750 ha marvet d'an 2 a viz Here 1780, a oa un ofiser el Lu saoz a voe krouget evel spier gant ar C'hontinental Army e-kerzh Brezel dieubidigezh SUA. Rebechet e voe dezhañ klask sikour ar jeneral amerikan Benedict Arnold (1741–1801) da godianañ gant ar Saozon e kreñvlec'h West Point, e stad New York.\nGanet e voe John André e London d'an 2 a viz Mae 1750, mab da Antoine André, ur marc'hadour protestant pinvidik deuet eus Geneva (Suis) ha d'e wreg Marie-Louise Girardot eus Pariz (Bro-C'hall).\nSkoliataet e voe e St Paul's School ha Wesminster School e Londrez, hag e Geneva.\nE-pad ur prantad berr e voe dimezet d'ar skrivagnerez Honora Sneyd (1751–1780) ; biskoazh ne voent euredet avat.\nE 1770, oadet a 20 vloaz, ez eas da soudard er British Army ma voe anvet da letanant er 7vet rejimant Troadeien (Royal Fuzileers) dindan urzhioù Lord Robert Bertie (1721–1782) betek 1754, hag al letanant-jeneral Richard Prescott (1725–1788) da c'houde, e Kanada Breizhveuriat.\nE miz Du 1775, al letanant John André a voe paket e Fort Saint-Jean (Québec) gant ar jeneral amerikan Richard Montgomery (1738–1775) ha dalc'het e Lancaster]] (Pennsylvania). Dre m'en devoa roet e c'her da na dec'hout kuit e voe lezet da vourrañ e kêr betek ma voe lakaet en e frankiz en-dro e 1776, en eskemm ouzh ur prizoniad amerikan.\nD'an 18 a viz Genver 1777 e voe anvet da gabiten er 26vet Troadeien, ur rejimant skosat.\nDre ma oa barrek war an tresañ, al livañ, ar c'hanañ hag ar sevel gwerzennoù fentus e voe brudet ha karet koulz e metoù an drevadennerien hag e hini an Amerikaned e Philadelphia hag e New York dalc'het gant al Lu saoz. Ur skrivagner e voe ivez, ha kalz eus lizheroù ar jeneral saoz Sir Henry Clinton (1730–1795) a voe skrivet gantañ. Dre e youankiz e London hag e orin e ouie alamaneg, galleg hag italianeg ouzhpenn ar saozneg.\nGantañ e voe prientet ar Mischianza ("kemmesk" en italianeg), ur gouel a voe e Philadelphia d'an 18 a viz Mae 1778 en enor d'ar jeneral saoz Sir William Howe (1729–1814) hag en devoa roet e zilez evit distreiñ da Vro-Saoz.\nE-pad tost da nav mizvezh e chomas John André e ti an Amerikan Benjamin Franklin (1706–1790) ; diwar urzh ar major-jeneral saoz Charles Grey (1729–1807) e kasas traezoù prizius gantañ pa guitaas Breizhveuriz kêr Philadelphia d'an 18 a viz Mezheven 1778. E-touez ar preizh e oa ur poltred eus B. Franklin gant al livour saoz Benjamin Wilson (1721–1788), a voe restaolet gant diskennidi ar major-jeneral da SUA e 1906 da geñver 200vet deiz-ha-bloaz ganedigezh ar skiantour meur ; en Ti Gwenn emañ ar poltred bremañ.\nSpier[kemmañ | kemmañ ar vammenn]\nE 1779, oadet 29 bloaz, e voe anvet John André da adjudant-jeneral al Lu saoz en Amerika, gant ar renk a vajor. E miz Ebrel e voe fiziet ennañ Servijoù Kuzh Breizh-Veur en Amerika. Bloaz goude, e 1780, e kemeras perzh e seziz Charleston (South Carolina), kentañ kammed ar jeneral Clinton en aloubadeg ar Su.\nEn hevelep mare avat e oa bet J. André o kevraouiñ gant penn kreñvlec'h West Point, ar jeneral amerikan Benedict Arnold, dre hanterouriezh Peggy Shippen, gwreg ar jeneral. Ken disouezhet e oa B. Arnold ma asantas kodianañ West Point d'ar Saozon en eskemm ouzh 20 000 Lur saoz (3 739 063 $ e 2019, da lavarout eo 3 400 528 € ), ar pezh a roje tro d'ar British Army da zisrannañ Bro-Saoz Nevez diouzh ar peurrest eus an trevadennoù.\nD'an 20 a viz Gwengolo 1780 ez eas John André war bourzh al lestr-brezel saoz Vulture da bignat gant ar stêr Hudson davet B. Arnold. En noz war-lerc'h ez eas ur vagig bet pourchaset gant ar jeneral betek ar Vulture, kaset gant Joshua Hett Smith ; daou vreur a oa ouzh ar roeñvoù. Da J. H. Smith e oa bet lavaret un dra bennak gant B. Arnold a-zivout pal an droiad, ha gevier e oa : ur gefridi a-du gant an emsav amerikan e vije ; pa savas arvar en daou vreur e voent gourdrouzet gant ar jeneral, a lavaras o herzel. Pan erruas J. André war glann gleiz ar stêr e teuas ar jeneral war varc'h d'e gerc'hat, en ur gas ur marc'h all evit e gouviad. Kendiviz a voe etre an daou zen er goadeg e-kichen kêr Stony Point betek tarzh-an-deiz. Goude-se e voe ambrouget B. Arnold gant J. André betek ti J. H. Smith e West Haverstraw, e Stad New York hiziv. \nD'an 22 a viz Gwengolo, da veure, soudarded hag a oa war glann dehoù ar stêr Hudson dindan urzhioù ar c'horonal amerikan James Livingston (1747–1832) a dizhas ar Vulture a-daolioù kanolioù ; ret e voe d'al lest saoz tec'hel kuit en ur lezel John André war e lerc'h.\nCapture of MajorJohn Andre\nMaendresadenn gant J. Baillie, 1845\nAr jeneral Arnold a sikouras gant J. André evit treuziñ linennoù al Lu amerikan, dre bourchas dezhañ dilhad nann-soudard hag ur paseporzh en anv "John Anderson". Ouzhpenn-se e roas dezhañ c'hwec'h paperenn dornskrivet gantañ hag a ziskoueze penaos kemer kreñvlec'h West Point, ar pezh a oa didalvez peogwir e ouie dija ar jeneral saoz Clinton a-zivout stumm ha difennoù al lec'h.\nD'an 23 a viz Gwengolo en em gavas an tec'her e-kichen Tarrytown (Stad New York hiziv) pa voe harzet gant tri den armet, anvet John Paulding, Isaac Van Wart ha David Williams. Abalamour ma oa gwisket unan anezho gant mantell ur soudard alaman e kredas da J. André e oant Amerikaned feal d'ar gurunenn saoz. Pa lavaras dezho e oa un ofiser breizhveuriat anezhañ e responjont e oant Amerikaned hag e oa ar marc'heger o frizoniad. Neuze e lavaras J. André dezho e oa un ofiser amerikan anezhañ, en ur ziskouez e baseporzh : diouzhtu e savas arvar en tri den, furchet e voe o frizoniad ha kavet paperoù Benedict Arnold en e loer ; Paulding hepken a ouie lenn, met ne welas ket trubarderezh ar jeneral amerikan. John André a ginnigas dezho e varc'h hag e eurier en eskemm ouzh e frankiz, met nac'het e voe ar gwin-marc'had pa gomprenas Pauling e oa ur spier eus an den o devoa paket. Kaset e voe J. André da benngarter al Lu amerikan e Sand's Hill (Armonk, New York, hiziv) nepell diouzh North Castle war bevenn Connecticut.\nE North Castle e voe bac'het ar prizoniad a-raok bezañ kaset a-dreuz ar stêr Hudson betek Tappan, ma anzavas piv e oa e gwirionez.\nMat e voe an traoù evit John André pa zivizas al letanant-koronal James Jameson (1751–1810) e gas d'ar jeneral Arnold. Trenkaat a rejont avat pa zeuas ar major Benjamin Tallmadge (1754–1835), penn servijoù kuzh al Lu amerikan, da c'houlenn ma vije dalc'het ar prizoniad : gouzout a rae Tallmadge e oa un ofiser uhel el Lu amerikan war-nes treiñ war-du Breizhveuriz, met ne ouie ket c'hoazh piv e oa. Ne oa ket al letanant-koronal Jameson evit krediñ e c'hellje Benedict Arnold bezañ un treitour d'e vro, neuze e kasas ar c'hwec'h paperenn a oa bet gant John André d'ar jeneral George Washington, hag e kasas keloù d'ar jeneral Arnold diwar-benn kement a oa o c'hoarvezout. Ne felle ket da J. Jameson e vije foeltret e red-micher en arme en abeg m'en devije kredet e gaou e oa un trubard eus e jeneral.\nGoude resevet ar c'heleier e tec'has Benedict Arnold war-du Breizhveuriz. Dizale ez erruas G. Washington e West Point : souezhet e voe pa welas e oa bet lezet difennoù al lec'h da vont war ziskar, ar pezh a oa un tamm eus raktres B. Arnold e gwirionez ; souezhet ha brouzet ivez e voe pa ne oa ket deuet Benedict Arnold d'e zegemer. Un eurvezh bennak diwezhatoc'h e resevas displegadennoù digant ar major Tallmadge ; soudarded a voe kaset da herzel an trubard, en aner avat.\nMarv ar Major John André\nMonument bet savet e 1821 war al lec'h ma voe krouget John André\nUr c'hengor 14 ofiser uhel hag ur barner a voe bodet gant G. Washington da zivizout diwar-benn ar Saoz John André. Evit en em zifenn e vreutaas hennezh e oa bet o lorbiñ un ofiser enebour, ar pezh a lavaras bezañ ur gorvigell-vrezel ; ne glaskas avat teurel ar bec'h war B. Arnold. Lavarout a reas ivez en devoa gwir da dec'hout kuit gant dilhad nann-soudard peogwir e oa ur prizoniad-brezel. Disklêriañ a reas ne oa ket bet e-sell da dreuziñ linennoù al Lu amerikan.\nD'an 29 a viz Gwengolo 1780 e voe tamallet dezhañ bezañ bet a-dreñv al linennoù amerikan, treuzwisket ha dindan ur falsanv, ar pezh a rae ur spier anezhañ, ha dre lezennoù ar brezel er bed e ranke bezañ kondaonet d'ar marv.\nSir Henry Clinton, a oa o terc'hel New York, a reas kement a c'hallas evit saveteiñ e warezed ar major John André, met nac'hañ a reas ouzh an Amerikaned daskor ar jeneral Benedict Arnold dezho, daoust ma ne oa ket evit gouzañv an den-se.\nJohn André a c'houlennas digant G. Washington bezañ fuzuilhet evel un denjentil kentoc'h eget bezañ krouget evel un torfedour, hogen krouget e voe evel ur spier hervez lezennoù ar brezel d'an 2 a viz Here.\n(en) Sargent, Winthrop : The Life and Career of Major John André, Adjutant-General of the British Army in America, Wentworth Press, 2019 (ISBN 978-0-530-53162-5)\n(en) Marcius D. Raymond : David Williams And the Capture of Andre. Kavet : 23/09/2019.\n(en) Error on call to Template:cite web: Parameters url and title must be specified. Kavet : 23/09/2019.\n↑ (en) Virtual Marching Tour of the American Revolutionary War. Kavet : 29/09/2019.\n↑ (en) Eric W. Nye, Pounds Sterling to Dollars: Historical Conversion of Currency. Kavet : 23/09/2019.\n↑ (fr) Convertisseur dollar/euro. Kavet : 23/09/2019.\n↑ Treason House ("Ti an Trubarderezh") e voe lesanv ti J. H. Smith betek ma voe diskaret e 1921.\n↑ Hessian soldiers a raed eus soudarded alaman deuet eus landgraviezh Hessen-Kassel ha landgraviezh Hessen-Hanau da servijout ar British Army en Amerika.\nAdtapet diwar « https://br.wikipedia.org/w/index.php?title=John_André&oldid=1851283 »\nKemmoù diwezhañ degaset d'ar bajenn-mañ d'an 10 Her 2019, da 06:51.


Kevioù hag Erevent - Dungeons & Dragons e saozneg (berraet alies gant D&D pe DnD) - a zo unan deus ar c'hoarioù-rol kentañ. Krouet eo bet gant E. Gary Gygax ha Dave Arneson e-pad ar bloavezhioù 1970. Gant Gygax e voe krouet ivez ar c'hentañ embregerezh embann c'hoarioù-rol, TSR (Tactical Studies Rules), evit skignañ ar c'hoari-mañ.\nPevare embannadur[kemmañ | kemmañ ar vammenn]\nE-pad an hañv 2008 e teuas er-maez pevare embannadur ar c'hoari-roll Kevioù hag Erevent. Disheñvel a-walc'h e oa ar reolennoù nevez diouzh an embannadurioù a oa a-raok. Ur c'hoari disheñvel e oa eta ar pevare embannadur. Lod eus ar c'hoarierien o deus choazet derc'hel da c'hoari gant an embannadur 3.5, ha lod all o deus choazet prenañ ha implijout ar c'hoari nevez.\nPal an embannadur nevez a oa eeunaat hag arnevesaat ar c'hoari. Tabut a zo war ar poent-se rak lod ne gredont ket eo gwelloc'h ar reolennoù nevez.\nKrouadurioù kevioù hag erevent\nAdtapet diwar « https://br.wikipedia.org/w/index.php?title=Kevioù_hag_Erevent&oldid=1901994 »\nKemmoù diwezhañ degaset d'ar bajenn-mañ d'an 6 Mae 2021, da 13:31.


Henc'hres - Wikipedia\n(Adkaset eus Hellaz kozh)\nPlediñ a ra ar pennad-mañ gant "Gres" da vare an Henamzer. Evit ar vro a-vremañ, gwelet Gres.\nHenc'hres pe Hellaz kozh a vez graet eus an Henamzer er bed gresian. Rannañ a c'haller ar prantad-se e meur a lodenn:\nKent ar marevezh mikenean emañ ivez sevenadur ar C'hikladoù hag ar sevenadur minoean daoust ma n'o lakaer ket peurliesañ e-barzh prantad an Henc'hres.\n2 Ar bed gresian\n3 Hêrezh Henc'hres\n4 Pennadoù all da lenn\nSellet ouzh ar pennad Kronologiezh Henc'hres\nN'eus ket bevennoù degemeret gant an holl evit deroù ha diwezh istor henc'hres. Peurliesañ e ra dave da holl istor ar C'hresianed kent an impalaeriezh roman, met implijet e vez gant an istorourien en un doare resisoc'h. Lod anezhe a laka e-barzh marevezh ar sevenadur mikenean gresianeger a echuas e 1150 kent J.-K. hag ar sevenadur minoean a oa en e vleuñv d'ar memes mare e Kreta hag en inizi ar c'hikladoù. Hervez lod avat ar sevenadur minoean a oa ken disheñvel eus sevenadurioù all henc'hres ma tlefe bezañ dispartiet dioute.\nAr bed gresianAozañ\nAr bed gresian, war-dro -527\nWar-dro an trede milved kent J.-K. e teueas ar C'hresianed d'ober o annez er Balkan. Aloubiñ a rejont N'eo ket hepken Bro-C'hres a vremañ met ivez aod Turkia a vremañ (anvet Ionia en amzer-se). Da c'houde o doa kaset trevadennerien er broioù tro-war-dro, adalek an VIIIvet kantved. Evel-se e kreskas ar bed gresian betek goleiñ Kiprenez, holl aodoù Turkia, Sikilia ha Su Italia (anvet ar Magna Graecia) hag toleadoù strewet penn-da-benn aodoù ar Mor Kreizdouar ha re ar Mor Du, er broioù a zo hiziv Albania, Bulgaria, Egipt, Libia, Su Bro-C'hall, Reter Spagn, Jorjia, Roumania ha Su Ukraina.\nGoude se, er marevezh hellenek, goude aloubadeg Azia gant Aleksandr Veur e levezonas sevenadur Bro-C'hres Azia-Vihanañ, Iran hag Afghanistan. Adalek ar IVe kantved kent Jezuz-Krist ez eo rannet an holl vroioù-se etre rouantelezhioù a sevenadur gresian e lec'h ma vez an henc'hresianeg yezh ar renkadoù uhelañ d'an nebeutañ.\nSevenadur Bro-C'hres he deus levezonet tamm pe damm holl ar vroioù stok ouzh ar Vor Kreizdouar hag ar Mor Du, Azia-Vihanañ, Iran hag Afghanistan e mare aloubadennoù Aleksandr (IVe kantved kent Jezuz-Krist).\nTreuskaset en deus e hêrezh da Henroma ha, dre Impalaeriezh roman ar Reter, d'ar bed arab. Ur pouez bras-kenañ en deus bet ar brederouriezh, an arzoù hag an ijinoù henc'hresian er sevenadur europat.\nPennadoù all da lennAozañ\nAdtapet diwar « https://br.wikipedia.org/w/index.php?title=Henc%27hres&oldid=1862544 »\nDernière modification le 5 Gen 2020, à 19:55\nKemmoù diwezhañ degaset d'ar bajenn-mañ d'an 5 Gen 2020, da 19:55.


Keleier 25 a viz mae | Kreizenn Nukleel Brenniliz, Gouel Kezeg Landivizio, Saloñs Baleadenn Brest\nLundi 25 mai 2015 à 20:39 -\nD'ar 25 a viz mae hon eus komzet diwar-benn kreizenn nukleel Brenniliz. Lakaet e oa bet ar gaoz ivez diwar-benn gouel Kezeg Lanidivizio ha diwar-benn ar saloñs Baleadenn.\nKreizenn Brenniliz - Self-published work by Loïc\nBrenniliz : 30 vloaz goude...\nDaoust hag-eñv e vo dismantret kreizenn nukleel Brenniliz un dervezh bennak ? Serret e oa bet 30 vloaz-so hag ar c'hoant e oa gant EDF diskouezh e gouizidigezh war dachenn dismantrañ an nukleel. Met hiriv-an-deiz n'eo ket echu ar chanter c'hoazh, ha chom a ra memes kalon nukleel ar greizenn hag ar pep danjerusañ eo. Michel Marzin n'eus labouret e-pad 20 vloaz e kreizenn Brenniliz :\n"E 1970 e oa brav evit an dud labouret evit an nukleel. Met goude e m'eus gwelet labourerien kozh o kaout ur c'hañser"Michel Marzin, micherour kozh Brenniliz\nBrenniliz SON 1\nD'ar 25 a viz mae e vo gouestlet teuliad kazetenniñ ar radio da greizenn nukleel Brenniliz. Evit reiñ ho soñj telefoniñ deomp 02 98 53 53 33\nBaleadenn : randorade + saloñs ar pourmen = arc'hant evit Diwan\nD'ar 24 ha 25 a viz mae e oa bet dac'het ar festival Baleadenn. Ur neubeut darvoudoù a oa aozet da geñver ar gouel-mañ. E-pad an daou zervezh e oa bet saloñs ar pourmen war droad er Relek Kerhuon e-kichen Brest. Deuet e oa 350 a dud e sal an Astrolabe d'ar sul ha 100 d'al lun. Laouen oa an aozerien, izili bodad skolach Diwan Kerhor. Reportaj Jañ-Luk Bergot :\n"Graet e m'eus tro Breizh-Izel hep komz galleg!"Samuel, ur brezegenn n'oa aozet\nD'ar sul 24 e oa bet aozet ar Randorade. Ha berzh n'oa graet ar valeadenn-mañ. Ouzhpenn 6000 den a oa deuet evit sikour daou skol diwan Brest. 7 tro-vale, etre pemp ha tregont kilometr oa kinniget d'an holl. Abaoe daou vloaz warn-ugent e vez aozet an tro-vale-mañ, diwar skouer hini Tro Menez Are. Un darvoud pouezus evit budjed ar skolioù eo eme Myriam Guegan, skolaerez e Diwan Brest :\n"Servijout a ra an arc'hant da baeañ an implijidi, paeañ dafar pedagogel, pe c'hoazh cheñch ur mekanik walc'hiñ"Myriam Guegan, skolaerez e Diwan Kerhor\nLandivizio : kêrbenn ar c'hezeg\nDalc'het e oa bet gouel meur ar c'hezeg e Landivizio. Diouzh ar mintin e oa 200 a gezekenned war ar reñkevit ar c'honkour bras. Goude lein oa gouel ar c'hezeg gant abadennoù a bep seurt. Jozef Rolañ , eil brezidant ar gouel , ha saver kezek e-unan, e Bodilis :\n"Diminuet eo ar gouel met chom a ra c'hoazh ! Plij ar ra al loan d'an dud !"Jozef Rolañ, eil brezidant ar gouel\n19e00 kenstrivadeg kezek breizh\nYann, a Lambaol Gwimilio, a oa deuet da sikour e vab. Skoaz gwechall ar genstrivadeg zo cheñchet emezañ :\n"Ar c'hezekenned ne vezent ket lakaet en enor giz m'emaint bremañ"Yann, kustum da zont er gouel\n7e15 kenstrivadeg kezek breizh


L'association Raok a édité un petit lexique en breton sur le confinement.\nGeriaoueg ar c'henfinañ savet gant ar gevredigezh 'Raok - Padrig Feroc\nC'hoant ho peus deskiñ un neubeut gêrioù diwar-benn ar c'henfinañ ? Padrig Feroc 'zo o paouez sevel ur geriaoueg bihan. "Un neubeut gêrioù nevez 'zo bet renabletevit an dud a oar brezhoneg dija pe ar re a zo o teskiñ".\n"Da gentañ e oa bet savet ar skeudenn-se evit newsletter ar gevredigezh Raok" ha 'benn ar fin en deus soñjet e vefe brav kas anezhi d'ar muiañ niver. "Rannet eo bet kalzig" dija eme Padrig ! Met ouzhpenn bezañ bac'het er gêr emaomp ivez o liorzhañ pe keginañ setu marteze e vo savet renabloù gêrioù all.\nAr gentelig brezhoneg war France Bleu Breizh Izel\nMa faot deoc'h mont pelloc'h gant ar yezh e c'hellit mont da selaou (pe adselaou) ar gentelig brezhoneg 'zo kinniget gant Clément Soubigou war France Bleu Breizh Izel !\nSociétéAr redadeg evit ar brezhoneg er gêr. Dleout a rae bezañ redet er zizhun pasaet. Dalaet eo er bloaz a zeusport.


Er hombat spirituel/Chapistre 15 - Wikimammenn\nEr hombat spirituel/Chapistre 15\n◄ Ag er peh e zou ret gober a pe seblante bout feahet er volanté, hac hemp nerh de resistein doh er goal-inclination. Aviseu aral forh profitable eveit goud er fæçon de gombatal erhat, peh anemiset e telier attaquein, ha dré peh vertu e eller ou feahein. A vitin é teli ur soudart crechein hum breparein d’er hombat. ►\nAviseu aral forh profitable eveit goud er fæçon de gombatal erhat, peh anemiset e telier attaquein, ha dré peh vertu e eller ou feahein.\nGUÉLET e hoès é peh fæçon éma ret combatal, eveit guellout hum feahein ha possedein er vertuïeu ; mæs eveit douguein æssoh ha prontoh er victoér, ne chonget quet éma assès combatal ha discoein hun hourage ur uéh hemp quin, necessær é retourn d’er hombat é special einep d’en amour-prope, bet que ne sellehemb èl hun amiet er ré e ra demp en outrageu er ré vrassan hac er ré cruellan. Arriue e ra forh liès, èl me mès laret deja, a pe ver dissourci ér hombat-cé, er victoérieu en hum gav difissil, imparfæt, ha ne vant quet stanc na padus. Combatet enta guet ur hourage bras, ha nen hum excuset quet ar hou fragilité naturel ; rac mar dé nerh e vanque teoh, goulennet guet Douè, hac ean e rei deoh.\nChonget opèn penaus mar dé divat tærision hou anemiset, ma n’eller nombrein en tolp a nehai, er garanté en dès Doué dohoh e zou hoah hilleih brassoh. En nombre ag en Ælé ag en Ean, peré hou tihuèn, ag er Sænt peré e bed aveit oh, e zou hilleih brassoh. Er housiderationeu-zé en dès reit quement a gourage de certæn merhet dister, m’ou dès feahet ol abiltæd er bed, resistet doh en ol plijadurieu ag er hicq, ha triomflet a ol arrage er goal-speret ; chetu perac ne faut quet spontein, a bout éma diæs, haval guenoh, resistein doh guellout quement a anemiset, a bout é padehai er brésel-zé quehet él hou puhé, a bout e vehai menacet teoh a bep tu ur revine quasi assuret ; rac ret é ma ouyehet hoah penaus hou anemiset guet ou ol nerh ha finesse nen dint quet capabl d’ober poén deoh hemp permission en hani eit inour pehani e combatet ; hac èl ma plige bras dehou er sorte combateu-zé, èl ma solite, en ol dud dehai par ma èll, n’andurou quet er ré en dès complodet hou col, de zonet jamæs de bèn a ou goal-intantion, mæs ean hou tihuennou hac e rei deoh er victoér abret pé deuéhat, guet avantageu bras, a bout e vehai ret dehou gortoz bet en deuéhan dé a hou puhé.\nTout er peh e oulèn guenoh é ma tihuennehet guet vaillantis, hac a bout e arriuehai guenoh bout blesset guéhavè, er peh e oulèn guenoh hoah ur uéh é, ne daulehet quet en armage, na ne dehehet quet é rauc eit en dra-zé. Opèn eveit hou solitein d’ober erhat hou tever, hou pet chonge penaus er brésel-man e zou ur bresel doh pehani n’eller quet parrat ; hac éma ret a grén pé combatal, pé merhuel : car anfin affær e hoès doh anemiset quer furius ha quen ahurtet, m’éma impossible en devout jamæs na peah na repos guetai.\nAdtapet diwar « https://br.wikisource.org/w/index.php?title=Er_hombat_spirituel/Chapistre_15&oldid=101790 »\nKemm diwezhañ d'an 14 Mae 2017 da 22:51\nKemmoù diwezhañ degaset d'ar bajenn-mañ d'an 14 Mae 2017, da 22:51.


Egorvulzun - Wikipedia\nAn egorvulzun (egor + bulzun) a zo un egorlestr da vezañ kaset en egor ha da vezañ adimplijet. N'eus nemet an orbiter hag ar poulzerioù a c'hell bezañ adimplijet pa'z eus ezhomm eus ur gibenn ouzhpenn ha na zeu ket war an douar en-dro. Div reizhiad egorvulzunoù a zo bet savet : unan gant gouarnamant ar Stadoù-Unanet (Space Shuttle) ha meur a orbiter a zo bet kaset en egor hag adimplijet pa n'en deus ket gouarnamant an URSS gant an egorvulzun Bouran.\nEgorvulzun ar Stadoù-Unanet[kemmañ | kemmañ ar vammenn]\nAn egorvulzun Discovery o tibradañ e deroù STS-120.\nAr pezh a vez anvet an egorvulzun stadunanat a zo ar Reizhiad treuzdougen en egor e anv ofisiel. Fardet ha kaset d'en egor e vezont gant an National Aeronautics and Space Administration (NASA - Melestradurezh Vroadel an Aerlestrerezh hag an Egorlestrerezh). Evit gwir, 7 orbiter a zo bet fardet, met daou a zo bet kollet dre wallzarvoud ha 7 den a zo bet lazhet bep gwech.\nPalioù pennañ reizhiad an egorvulzun a zo izelaaat koust ar bannoù pa vez adimplijet al lodenn goustusañ eus ar reizhiad ha bezañ gouest da gas loarelloù koulz ha degadoù a dud d'an Egorlec'h etrebroadel (International Space Station) hag ober studioù hag arnodoù skiantel ivez.\nAr reizhiad a zo graet gant 4 ardivink bras : an orbiter, stumm un nijerez dezhañ, a reer an egorvulzun peurvuiañ, ur gibenn trelosk divent ha daou boulzer moanoc'h. An orbiter a c'hell herberc'hiañ 7 astraer, levierien, teknikianed ha skiantourien.\nUn darn eus an orbiter a zo aozet evel ur c'hombod bras evit treuzgougen loarelloù ha lodennoù an Egorlec'h etrebroadel. Ma ne'z a ket an egorvulzun uheloc'h eget gwiskadoù uhel an aergelc'h e vez kaset al loarelloù war orbitoù izel.\nRakjedet eo bet e c'hell pep a orbiter bezañ lañset 100 gwech pe e-pad 10 bloavezh. Ar c'harg da zegas a oa hini al loarelloù-spierien brasañ ma krede lañ al lu stadunanat.\nM'eo kaset d'an nec'h an egorvulzun e doare ma ra ar fuzeennoù e teu da bradañ war an douar en ur ziskregiñ diouzh e orbit dre implijout fuzeennoù bihan ha, pelloc'h, p'emañ en aergelc'h stankoc'h, e teu da vezañ ur blaverez.\nImplijet ez eus bet egorvulzunoù zo evit kargañ loarelloù da vezañ dreset ha danvezioù da vezañ skarzhet diouzh Porzhlec'h etrebroadel an egor.\nRoll orbiterien an egorvulzunoù fardet gant an NASA[kemmañ | kemmañ ar vammenn]\nEnterprise . Ne oa ket evit bezañ lañset evit ar c'hefridioù gant astraerien, met evit an arnodoù.\nChallenger Lakaet da vruzunoù gant un darzhadenn degouezhet e-doug al lañsadenn (1986)\nColumbia. Lakaet da vruzunoù gant un darzhadenn degouezhet e-doug an distro (2003)\nEndeavour. Fardet evit kemer lec'h Challenger\nE 2004, an NASA en deus embannet ne vo ket mui lañset an egorvulzunoù goude 2010 hag un egorlestr nevez, Orion e anv, a vo savet evit kas tud d'al Loar endro. Gant fuzeennoù Ares I hag Ares V e vo poulzet an egorlestr Orion.\nArdamez programm an Egorvulzun\nAtlantis a-dal d'ar Mobile Launcher Platform (MLP)\nAdtapet diwar « https://br.wikipedia.org/w/index.php?title=Egorvulzun&oldid=1635759 »


Naonegezh e Bengal e 1770 - Wikipedia\nNaonegezh e Bengal e 1770\n(Adkaset eus Naonegezh Bengal 1770)\nUr pennad Naonegezh Bengal zo ivez.\nNaonegezh Bengal e 1770 (Great Bengal famine of 1770 e saozneg ha ৭৬-এর মন্বন্তর Chhiattōrer monnōntór e banglaeg) a oa un naonegezh vras etre 1769 ha 1773 e Bengal, en India en amzer an trevadennerezh saoz. Dek milion a dud a varvas e Bengal, ma oa Bihar ha lod eus Odisha.\nKement-se a c'hoarvezas dre ma veze rediet ar gouerien da c'hounit opiom gant ar British East India Company da vout kaset goude da Sina, e-lec'h labourat douar da vagañ pobl Bengal, ken e vankas greun d'an dud.\n(en) The Bengal Famine: How the British engineered the worst genocide in human history for profit – Serbian FBReporter, 31/07/2015\nAdtapet diwar « https://br.wikipedia.org/w/index.php?title=Naonegezh_e_Bengal_e_1770&oldid=1862819 »\nKemmoù diwezhañ degaset d'ar bajenn-mañ d'an 8 Gen 2020, da 17:16.


Pajenn:Le Clerc - Ma beaj Jeruzalem, 1902.djvu/183 - Wikimammenn\nPajenn:Le Clerc - Ma beaj Jeruzalem, 1902.djvu/183\ntigoraz e c’heno, ispisial ’vit rei o fardon d’e vourevien, e varadoz d’al laer mad, e Vamm da zant Yan ha d’imp, hag e ine d’e Dad. Neuze e lezaz e benn dont war e goste, hag e lauskaz e huanaden divezan.\n’Benn breman eo achu ofis ar Fransiskaned, ha ni en iliz dioustu. Eur pennad brao e chomomp war ar mene Kalvar : rak pevar boz a zo d’ober eno, penegwir eno eo bet diwisket Jezus, staget ouz ar groaz, skoet warni gant ar maro, ha diskennet diouti ’vit bean laket ouz treid e Vamm. Peder brezegen ive e klevomp war ar c’halvar, prezegenno a lak an dour da dont war hon daoulagad. Mes eun dra ’nije c’hoaz græt vad d’am c’halon : klevet kanan gant holl Vretoned ar pelerinaj eur poz bennag euz ar c’hantik kaer a zo bet savet en bre-\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/183&oldid=107904 »\nKemmoù diwezhañ degaset d'ar bajenn-mañ d'an 18 Gwe 2017, da 18:06.


Chapel-ar-Geunioù - Wikipedia\nAn ti-kêr, hag an tour-iliz en dalenn ziwezhañ.\nErbigneg betek 2015, Gwenrann abaoe 2015\n4 338 ann. (2019)\n47° 26′ 53″ Norzh\n2° 14′ 25″ Kornôg / 47.4480555556, -2.24027777778\nbihanañ 0 m — brasañ 11 m\nChapel-ar-Geunioù a zo ur gumun en hanternoz da baludoù ar Briver, e Breizh e Liger-Atlantel, nepell eus Mor-Bihan. E 25 km e Norzh Sant-Nazer emañ, hag e 42 km e Su Redon.\nStumm gozh bet roet\nTredeet kembaret : ouzh 1 en aour e bal holen en sabel peuliek, ouzh 2 en gul e baner blezhek en aour, ouzh 3 en geot e votez-koad en aour, e greiz-holl en argant e arbenn ejon en sabel.\nAozer ː Ao. J.-P. Marzelière, diwar an teir breuriezh a ya da sevel ar barrez ː ar bal evit ar Paludoù, ar baner evit Mayun, ar votez-koad evit ar Vourc'h ; an arben ejon evit derc'hel soñj e oa ar gumun al lec'h ma veze dastumet holl chatal Bro-Wenrann da geñver Gouel Sant Korneli (16 a viz Gwengolo gwezhall, 2 a viz C'hwevrer hiziv).\nKrouet e voe kumun Chapel-ar-Geunioù e 1790 diwar ar barrez katolik. Lakaet e voe e Kanton Pontkastell-Keren hag e Bann Gwenrann. E 1800 e voe lakaet en Arondisamant Savenneg. E 1801 e voe lakaet e Kanton Erbigneg.\nMervel a reas 97 gwaz ag ar gumun abalamour d'ar brezel, d.l.e. 4,16% eus he foblañs e 1911.\nD'ar 1añ a viz Mae 1943 e kouezhas ur c'harr-nij Focke-Wulf Fw 190 eus an aerlu alaman (Luftwaffe) e Chapel-ar-Geunioù; e sturier a c'hellas gober gant e harz-lamm, gloazet e voe.\nLakaet e voe ar gumun e Kanton Gwenrann pa voe diskaret Kanton Erbigneg e 2014.\n(br) Chapel-ar-Geunioù war lec'hienn Geobreizh\n↑ Geriadur brezhoneg An Here (2001) p. 1398.\n↑ Cassini - EHESS - Fichenn kumun Chapel-ar-Geunioù\nAdtapet diwar « https://br.wikipedia.org/w/index.php?title=Chapel-ar-Geunioù&oldid=1987888 »\nKemmoù diwezhañ degaset d'ar bajenn-mañ d'an 23 Ebr 2022, da 17:16.


manga c’hoazh | ur blog eo …\nPublié le 29/01/2015 par Yann-Ber\nSetu istorioù savet evit diduiñ ar baotred, leun a verc’hed yaouank koant o brozhioù berr, hag ur paotr yaouank, Mirai, a vefe laouen e teufe ar vuhez da vezañ aesoc’h.\nDiouzh un tu ur paotr a c’hortoz un haroz d’e skoazellañ ha diouzh an tu all ur plac’h en e skol nevez he deus savet Kleub an harozed da skoazellañ an dud. Ar plac’h gwisket ganti ar maskl a zo ardamez ar c’hleub n’ he deus nemet he youl vat da ziskoulmañ ar c’hudennoù ha berr eo.\nUn deiz e kav ar paotr ur maskl a ro dezhañ ur galloud dreist. C’hoarvezout a ray ivez gant tud all kavout seurt maskloù. Petra a raint gant se ?\nPiv a zeuy a-benn da gaeraat ar bed ? Petra eo d’ ar bed bezañ kaer ? Petra a c’hell un den ober gant ur galloud deuet dezhañ a-ziavaez ? Petra a c’hell un den ober gant e c’halloud den boutin ?\nHa n’eo ket ar barregezhioù roet d’ an haroz gant ar maskl heñvel ouzh ar barregezhioù gourlakaet d’ ar vugale gant ar skol ?\nHa n’ eo ket Mirai bac’het en e yaouankiz a vugel digenvez gant galloud ar maskl ? Ha n’ eo ket barregezhioù ar maskl ken diavaez dezhañ hag ar barregezhioù kelennet er skol ? Gant piv eo profet ar maskloù pe kelennadurezh ar skol ? D’ ober petra ? Ha ne ginnig ket kleub Lilico nemet pleustriñ ar gevredigezh ? Ha n’ eo ket ar pleustr kevredigezhel a ro d’ an dud o galloud ?\nTost ouzh ar sorbiennoù eo seurt bandennoù treset. Enno e kaver pemdez an dud, o diaesterioù hag o iziunadoù. N’ eo ket pell kennebeut diouzh merc’hed ha strolladoù krennarded bandennoù treset ar bloavezhioù pemont, an danvez ha perzhded an tresañ deuet da vezañ pinvidikoc’h ha muioc’h digor war ar bed.\nUn diduamant plijus eo Hero mask, gant danvez e-barzh.\nMoarvat e vo c’hoazh kavet unan bennak evit lavarout e lakaan en oberenn ar pezh n’ eus ket… Gwazh a se evidon, pe evitañ !\nHero mask, Yumika Tsuru tresañ, Takashi Okabe skrivañ, 2013 Hero’s inc Tokyo, 2014 éditions Tonkam, Paris.


Bradley | A ! Lenn...\nFlavia de Luce 6 : Töte Vögel singen nicht, Alan Bradley, bro-Ganada (2014)\nMa ne ouezfen ket ez eus romantoù all da heul, em bije kredet e oa hemañ hini diwezhañ e rummad. Disheñvel eo ouzh ar re all e meur a geñver, daoust ma vije gwirheñvel ha ma vije implijet ar roadoù kent gant ampartiz ennañ.\n10 vloaz goude he marv, setu adkavet korf mamm Flavia, Harriet, e Tibet. Kaset eo en-dro da vBuckshaw evit bezañ interet. An darvoud kregiñ-mañ, a greden ne oa nemet poent-loc’hañ an istor, a bad penn-da-benn al levr a-benn ar fin.\nUl liv teñvaloc’h e ro da bep tra, peogwir eo emellet Flavia a-dost er c’hañv. Reiñ a ra tro dezhi da ziskoachañ istorioù kozh ur wezh ouzhpenn. Hag ur soñj digredus a ziwan en he fenn a gimistez…\nEl levr-mañ e lak Alan Bradley holl dudennoù romantoù kent ar rummad d’en em gavout asambles e ti Flavia, evel e film diwezhañ un heuliad tele ma vije lakaet holl aktourien an heuliad da ziskouez o fri ur wezh ziwezhañ.\nMet ar pep souezhusañ zo e lec’h all : en daou ziviz don kemeret gant ar skrivagner a-zivout e benndudenn 11 vloaz hanter. Unan a sell ouzh he c’hefridi er bed a-viskoazh, unan all ouzh he dazont tost. Met ne fell ket din divoulc’hañ pep tra.\nUr marzh eo pegen brav eo renet an istor-polis-mañ. Pa soñjer mat, ne erru ar c’helan pouezus nemet er pajennadoù diwezhañ. Hag al levr ne ra “nemet” kontañ an daou zeiz bennak a zo etre degemer arched Harriet en ti-gar hag he oferenn interamant. Daoust da se, ne gaver morse hir e amzer, ken pinvidik ha liesseurt eo ar bed ijinet gant ar skrivagner.\nOber un evezhiadenn\t| tags: 6, alan, Bradley, Flavia, Luce, nicht, singen, Töte, Vögel\t| posted in Alamaneg, Polis, Romantoù, Saozneg, Yaouankiz\nFlavia De Luce 5 : Schlussakkord für einen Mord, Alan Bradley, Bro-Ganada (2013)\nKenderc’hel a ra Flavia da fistoulat e pep lec’h en he c’hêriadenn, ha dont a ra brav ganti. N’he deus ket he far evit klevout c’hwezh un torfed, ha pa vez ur c’helan bennak e c’heller bezañ sur n’emañ ket pell.\nEmañ he c’hoar henañ war-nes dimeziñ. Honnezh he deus kemeret ivez ar garg dieub a ograourez ar barrez. Rediet eo Flavia, gant he zad, da chom ganti pa z’a da bleustriñ en iliz betek diwezhat : ne vije ket dereat d’ur plac’h yaouank chom pell ouzh he domani, diouzh an noz, hep ambrougerez. Tro da Flavia, a gav hir hec’h amzer, da ziskoachañ un dra bennak dic’hortoz en ograoù…\nDonaet e vez an darempredoù-familh evel ar re gant an amezeien en opus-mañ. Dedennus-kenañ eo gras d’e zarempredoù gant ar sonerezh. Adkavet e vez ar framm boaz, anatoc’h dre ma z’eer war-raok gant an heuliad ; tudennoù iskis, liammoù gant an tremened, degouezhioù droch a ra aon (Flavia o kantren e-barzh ur bez kozh eus ar vered e-kreiz an noz, ar wezh-mañ !)… eo barrek-kenañ Alan Bradley d’o reiñ da santout. Farsus e kavan an troioù-distroioù a ra Flavia evit en em silañ etre divesker an dud vras ha kas hec’h enklask da benn. Hag evel bep tro ez eus er fin ur senenn m’emañ he buhez en arvar. Chom a-ra a-us da bennoù ar re zDe Luce kleze gwerzh o maner familh, dre ma n’eus bet kavet diskoulm ebet d’o c’hudennoù arc’hant c’hoazh.\nN’he deus ket Flavia kement a aes hag an dud gour da vont da heul he neudenn, dre ma vank dezhi pouez o oad hag o aozadurioù. Koulskoude e sec’h o fri, evel boaz, pa gav an diskoulmoù a-raozo, en ur harpañ war he anaoudegezh don eus ar gimiezh. Reiñ a ra kalz orinded d’an oberennoù-se, a zo kalz danvez enno. Gant ar pempvet romant-mañ e weler ne z’a ket ijin Alan Bradley war zisteraat, er c’hontrol.\nOber un evezhiadenn\t| tags: alan, Bradley, für, Flavia, Luce, Mord, Schlüssakkord\t| posted in Alamaneg, Galleg, Polis, Romantoù, Saozneg, Yaouankiz\nFlavia de Luce 4 : Vorhang auf für eine Leiche, Alan Bradley, bro-Ganada (2011)\nEvit ar pedervet levrenn-mañ e kemer troioù-kaer Flavia de Luce un tres nevez. Echu eo gant ar baleadennoù war gein Gladys. Dont a ra ur skipailh sinema da dreiñ ur film e maner ar familh de Luce, a zo bountet gant an diouer a arc’hant da feurmiñ ha rannañ e di-annez da vare Nedeleg. Lakaat a ra an endro da soñjal e Tintin Bravigoù ar Gastafiorenn, un tamm bihan. Pedet eo holl barrezianiz ar gêriadenn da arvestiñ ouzh ur pezh-c’hoari er maner. Ne c’hellint ket kuitaat anezhañ gant ur gorventenn-erc’h.\nUn “huis-clos” evit hor Miss Marple 10 vloaz neuze. N’on ket bet ken bamet rak al levrenn-mañ ha ma oan bet gant ar re all. Kavet eo din e oa hir an traoù d’en em staliañ. Amzer d’ober gwelloc’h anaoudegezh gant tud ‘zo, koulskoude. Soñjal a ra din ne vez ket implijet eus ar gwellañ an dud niverus a zo stanket war al lec’h : dre forzh heuliañ Flavia e kredfer emañ kazi hec’h-unan en ti, da vareoù ‘zo. N’eo ket gwall luziet an itrik, a ziviner aes. Ur suspens a-zoare ‘zo tro ar fin avat.\nN’eo ket fall, met n’eo ket ar romant-mañ tre-ha-tre a-live gant ar re all. N’eo ket se a harzo ouzhin da genderc’hel gant ar rummad. Klozañ a ra ar pedervet levrenn-mañ an heuliad lakaet e galleg, evit poent, met e saozneg hag en alamaneg ez eus 7 levr bennak en holl. Ret eo tennañ e vad diganto : n’eo ket gwall yaouank ar skrivagner, ganet ma oa e 1938. Kompren a reer perak emañ en e vleud o teskrivañ buhez ur bugel 10 vloaz tro ar bloavezhioù 50, daoust ma vije-eñ kanadian ha ma vevfe Flavia e bro-Saoz…\nOber un evezhiadenn\t| tags: alan, Bradley, Flavia, Leiche, Luce, Vorhang\t| posted in Alamaneg, Polis, Romantoù, Saozneg, Yaouankiz\nFlavia de Luce 2 : Mord ist kein Kinderspiel, Alan Bradley, bro-Ganada (2009)\nEilvet romant an heuliad “Flavia De Luce” eo hennezh. Ur c’houblad margodennerien a zegouezh e kêriadenn Flavia, ha ne goll ket amzer evit magañ mignoniezh ouzh ar vaouez…\nEn enklask-mañ en em vesk gant soutilded ur muntr a-vremañ hag unan bet. Firbouchal ha fistoulat a ra Flavia a-gleiz hag a-zehou gant poell hag herrded, ar pezh a lak anezhi par d’ur Miss Marple oadet a 10 vloaz. Tennañ a ra d’ul logodennig ivez, abalamour d’he zech da antreal e ti an dud hep gouzout dezho da glask prouennoù : magañ a ra brav ar suspens ! Implijet e vez eus ar c’hentañ donezon hag interest an harozez yaouank evit an taolioù-arnod kimiek, ha peadra he deus da gelenn o micher betek d’ar boliserien a-benn ar fin.\nGwelloc’h-gwellañ e anavezer tud ar gêriadenn ha familh Flavia, a ya war ledanaat. Ouzhpenn d’an ijin ha d’ar blijadur o lenn un oberenn frammet evel unan glasel, e kaver ur bern daveennoù da oberennoù all ; lennegel peurgetket. A-wezhioù e vezont anvet, met a-wezhioù e kredan gwelet heklevioù tanav, soutiloc’h ivez. N’on ket sur. Ar pezh a zo anat, eo eo bet maget oberennoù Alan Bradley gant ur sevenadur fetis. Pinvidik int, ha ne zisoñjont ket ar fent ur wezh an amzer. Krog on da vezañ sot gant an heuliad !\nOber un evezhiadenn\t| tags: alan, Bradley, Flavia, kein, Kinderspiel, Luce, Mord\t| posted in Alamaneg, Polis, Romantoù, Saozneg, Yaouankiz\nFlavia de Luce 1 : Mord im Gurkenbeet, Alan Bradley, Bro-Ganada (2009)\nThe sweetness at the bottom of the pie eo titl orin al levr-mañ, bet skrivet e saozneg da gentañ ha troet e meur a yezh goude, ar galleg en o zouez (Les étranges talents de Flavia de Luce). Levr kentañ Alan Bradley eo, en deus roet da embann pa oa 70 vloaz dija. Embannet e vo a-benn nebeut 9vet romant ar rummad.\nUn enklask-polis eo Mord im Gurkenbeet, ar pezh a gomprener mat gant an titl en alamaneg met n’eo ket anat e saozneg nag e galleg : n’eo ket souezhus, kar en tu all d’an enklask ez eus ur bern traoù dedennus. N’eo ket 11 vloaz c’hoazh an harozez, Flavia. Ar pezh a blij dezhi dreist pep tra eo ar gimiezh : staliet he deus he lab e maner he zad, ma vev gant div c’hoar koshoc’h egeti. Marvet eo o mamm pa oa bihan Flavia ha n’he deus ket soñj anezhi.\nLavarout a ra Alan Bradley bezañ bet awenet gant Sherlock Holmes, en deus skrivet ul levr diwar e benn ivez. An embannerien a veneg Agatha Christie en o c’hinnig eus ar rummad, evit an endro emichañs : maner bourc’hiz gant ur geginerez hag ul liorzhour e bro-Saoz ar bloavezhioù 50 evit familh Flavia, kêriadenn a anavezer an holl dud a zo o vevañ enni evel e enklaskoù Miss Marple… Soñjet em eus kalz e levr Donna Tartt Le petit copain en ur lenn ar romant-mañ ivez. Heñveledigezhioù zo etre an div harozezed a-fed oad ha tro-spered lemm, met dreist-holl int o-daou romantoù ambiañs. Kement ha ken brav ma kavan dedennusoc’h an endro, an istorioù familh hag an darempredoù etre an dud eget an enklask hec’h-unan (evel gant Harry Potter !). Suspens a zo koulskoude, er fin dreist-holl. Itriket mat eo an istor eus ur penn d’egile, hep na vije laosket netra en deñvalijenn er fin.\nUr rummad dedennus-tre eo Flavia de Luce da zizoloiñ. Gouest eo da gilhañ koulz krennarded ha tud deuet tomm ouzh an enklaskoù-polis.\nOber un evezhiadenn\t| tags: alan, bottom, Bradley, Flavia, Gurkenbeet, im, Luce, Mord, pie, sweetness\t| posted in Alamaneg, Galleg, Polis, Romantoù, Saozneg, Yaouankiz